open-index/open-wikipedia-markdown huggingface dataset:
കേരളപ്പിറവി

കേരളസംസ്ഥാനം രൂപീകരിച്ച നവംബർ ഒന്നാണ് **കേരളപ്പിറവി** എന്നറിയപ്പെടുന്നത്. 1947-ൽ‍ ഇന്ത്യ ബ്രിട്ടീഷുകാരിൽ നിന്നും സ്വതന്ത്രമായ ശേഷം, ഐക്യകേരളത്തിനുവേണ്ടിയുള്ള പ്രക്ഷോഭങ്ങൾ ശക്തിപ്പെട്ടു. 1956 - ലെ  സംസ്ഥാന പുനഃസംഘടന നിയമമാണ് ഈ പുനർസംഘടനക്കും പല സംസ്ഥാന രൂപീകരണങ്ങൾക്കും  വിഭജനത്തിനു ആധാരം. ഭാഷാടിസ്ഥാനത്തിൽ സംസ്ഥാനങ്ങളെ പുനർസംഘടിപ്പിക്കാനുള്ള കേന്ദ്ര സർക്കാർ തീരുമാനപ്രകാരം  തിരുവിതാംകൂർ, കൊച്ചി രാജ്യങ്ങൾ മദ്രാസ്‌ പ്രസിഡൻസിയുടെ മലബാർ പ്രദേശങ്ങൾ ഇങ്ങനെ മലയാളം പ്രധാനഭാഷയായ പ്രദേശങ്ങളെല്ലാം കൂട്ടിച്ചേർത്തുകൊണ്ട് 1956 നവംബർ ഒന്നിന്‌ **കേരളം** എന്ന സംസ്ഥാനം രൂപവത്കരിച്ചു. ഇതിന്റെ അടിസ്ഥാനത്തിൽ നവംബർ ഒന്ന് കേരളപ്പിറവിദിനമായി ആഘോഷിക്കപ്പെടുന്നു.

## രൂപവത്കരണം
കേരളം രൂപീകൃതമാകുമ്പോൾ ഇന്ത്യയിലെ 14 സംസ്ഥാനങ്ങളിൽ ഏറ്റവും ചെറിയ സംസ്ഥാനമായിരുന്നു കേരളം. രൂപീകരണ സമയത്ത് കേരളത്തിൽ വെറും 5  ജില്ലകൾ മാത്രമേ ഉണ്ടായിരുന്നൊള്ളു.എന്നിരുന്നാലും വിദ്യാഭ്യാസത്തിൽ ഏറ്റവും മുൻപന്തിയിലായിരുന്നു കേരളം. ഫസൽ അലി തലവനായും സർദാർ കെ.എം. പണിക്കർ, പണ്‌ഡിറ് ഹൃദയനാഥ്‌ കുൻസ്രു എന്നിവർ അംഗങ്ങളുമായുള്ള സംസ്ഥാന പുന:സംഘടനാ കമ്മീഷൻ രൂപവൽക്കരിച്ചത്‌ 1953-ലാണ്‌. 1955-സെപ്‌റ്റംബറിൽ കമ്മീഷൻ കേന്ദ്ര ഗവൺമെന്റിനു റിപ്പോർട്ടു സമർപ്പിച്ചു. അതിൽ കേരളസംസ്ഥാനരൂപവത്കരണത്തിനും ശുപാർശയുണ്ടായിരുന്നു. 

സംസ്ഥാന പുന:സംഘടനാ റിപ്പോർട്ട്‌ പ്രസിദ്ധപ്പെടുത്തി പതിമൂന്നു മാസം കഴിഞ്ഞാണ്‌ ഇന്ത്യയുടെ രാഷ്ട്രീയ ഭൂപടം തയ്യാറാക്കിയത്‌. തിരുവിതാംകൂറിലെ തോവാളം, അഗസ്‌തീശ്വരം, കൽക്കുളം, വിളവങ്കോട്‌ എന്നീ നാലു താലൂക്കുകളും ചെങ്കോട്ടത്താലൂക്കിന്റെ ഒരു ഭാഗവും വേർപെടുത്തി മദിരാശി സംസ്ഥാനത്തോടു ചേർത്തു. ശേഷിച്ച തിരുവിതാം കൂർ - കൊച്ചി സംസ്ഥാനത്തോടു മലബാർ ജില്ലയും തെക്കൻ കർണാടകത്തിലെ കാസർകോടു താലൂക്കും ചേർക്കപ്പെട്ടു. ഫലത്തിൽ കന്യാകുമാരി ജില്ല കേരളത്തിനു നഷ്‌ടപ്പെടുകയും ഗൂഡല്ലൂർ ഒഴികെയുള്ള മലബാർ പ്രദേശം കേരളത്തോടു ചേർക്കപ്പെടുകയും ചെയ്‌തു. കേരള സംസ്ഥാനത്തിന്റെ ആദ്യരൂപത്തിൽ മൊത്തം 5 ജില്ലകളാണുണ്ടായിരുന്നത്.

നവംബർ ഒന്നിനു ചിത്തിരതിരുനാൾ മഹാരാജാവ്‌ തിരു-കൊച്ചി രാജപ്രമുഖ സ്ഥാനത്തുനിന്നും വിരമിച്ചു. സംസ്ഥാനത്തിന്റെ തലവനായി രാജ പ്രമുഖനു പകരം ബി. രാമകൃഷ്‌ണറാവു ആദ്യ ഗവർണറായി തിരുവിതാംകൂർ- കൊച്ചിയിൽ പ്രസിഡന്റ്‌ഭരണം നിലവിലിരിക്കുമ്പോഴാണ്‌ സംസ്ഥാന പുന:സംഘടന നടന്നത്‌. സംസ്ഥാനത്തെ ആദ്യ ചീഫ്‌ ജസ്റ്റിസ്‌ കെ.ടി കോശിയായിരുന്നു ആദ്യ ചീഫ്‌ സെക്രട്ടറി എൻ.ഇ.എസ്‌. രാഘവാചാരി. ആദ്യ പോലീസ്‌ ഐ ജി എൻ. ചന്ദ്രശേഖരൻനായർ. കേരള സംസ്ഥാനത്തിലെ ആദ്യ പൊതുതിരഞ്ഞെടുപ്പ്‌ 1957 ഫെബ്രുവരി 28-നു നടന്നു. ആ തിരഞ്ഞെടുപ്പിലൂടെ ഇ എം ശങ്കരൻ നമ്പൂതിരിപ്പാട്‌ മുഖ്യമന്ത്രിയായുള്ള സർക്കാർ അധികാരത്തിൽ വന്നു.

ഐക്യകേരള പ്രസ്ഥാനം എന്നറിയപ്പെട്ട കേരളത്തിലെ ജനകീയ പ്രസ്ഥാനം, ഭാഷാടിസ്ഥാനത്തിലെ സംസ്ഥാന പുനഃസംഘടനയ്ക്ക് ഊർജ്ജം പകർന്നു.

## പരിപാടികൾ
* President's Trophy Boat Race
* Reorganisation of Indian states
## അവലംബങ്ങൾ
പുഴക്കൃഷി

പുഴകളിലും മറ്റും വരമ്പുകെട്ടി ചെളി തടുത്തു നിർത്തി അതിൽ കൃഷി ചെയ്യുന്ന പരമ്പരാഗതമായ രീതിയാണ്‌ പുഴകൃഷി.  വേനൽക്കാലത്ത് പുഴകൾ വറ്റി വരളുന്ന വേളകളിലാണ്‌ ഈ കൃഷി ചെയ്യുന്നത്. പച്ചക്കറി, നെല്ല്, കിഴങ്ങുകൾ തുടങ്ങിയ വിളകളാണ്‌ സാധാരണയഅയി ചെയ്തിരുന്നത്.  കേരളത്തിൽ മുഖ്യമായും പുഴകൃഷി നടന്നിരുന്നതും ഇന്നും നടക്കുന്നതും ഭാരതപ്പുഴയിലാണ്‌ കൃഷിക്കനുയോജ്യമായ വിധം വേനൽക്കാലത്ത് നദി വർണ്ട് ഉൾ വലിയുന്നതും മഴക്കാലത്ത് എക്കലടിയുന്നതും ചെയ്യുന്ന നദി ഭാരതപ്പുഴയാണ്‌. ആഫ്രിക്കൻ രാജ്ങ്ങളായ നൈജർ, സെനഗൽ, ഈജിപ്ത് തുടങ്ങിയ രാഷ്ട്രങ്ങളിലും മിസിസിപ്പി നദിയിലും പുഴകൃഷി നടത്തുന്നുണ്ട്. അണക്കെട്ടുകളുടെ നിർമ്മാണം പുഴകൃഷിയെ പ്രതികൂലമായി ബാധിച്ചിരിക്കുന്നു. 
## ചരിത്രം
മഹത്തായ സംസ്കാരങ്ങളെല്ലാം നദീ തീരങ്ങളിലാണ്‌ വളർന്നത്. ഈ നദികളിൽ മിക്കതും വെള്ളപ്പൊക്കം സൃഷ്ടിക്കുകയും വളക്കൂറുള്ള എക്കൽ തീരങ്ങളിലടിക്കുകയും ചെയ്തിരുന്നു. ഇത്തരത്തിൽ ഫലഫൂയിഷ്ടമായ മണ്ണാണ്‌ സമൃദ്ധി നേടിക്കൊടുത്തിരുന്നത്. പുരാതനകാലം മുതല്ല്കേ തന്നെ നദീതീരങ്ങളോടനുബന്ധിച്ചുള്ള പാടങ്ങളിൽ മാത്രമൊതുങ്ങാഅതെ നദിയിലേക്കും കൃഷിഭൂമി വ്യാപിച്ചിരുന്നു. നൈൽ നദി വേനൽക്കാലത്തൊഴികെ മറ്റു കാലങ്ങളിൽ ശുഷ്കമായെഒഴുകുന്നതുമൂലം നദിയുടെ വൃഷ്ടിപ്രദേശത്തേക്കും കൃഷി വ്യാപിച്ചിരുന്നു. 

## കേരളത്തിലെ കൃഷിരീതി

പുഴ വേനലിൽ വറ്റുന്ന സമയത്താണ്‌ കൃഷിവേള. ചെളിയുള്ള പ്രദേശം പ്രത്യേകം വർമ്പുകൾ കെട്ടി തിരിച്ച് അതിൽ കൃഷി ചെയ്യുന്നു. ചെളി ഇല്ലാതെ മണൽ മൂടിക്കിടക്കുന്ന ഭാരതപ്പുഴ പോലുള്ള നദികളിൽ മണൽ കുഴിച്ച് ചെളി നിരപ്പില നിന്നും മണലും ചെളിയും കൂട്ടിക്കുഴച്ച് കൂമ്പിയുണ്ടാക്കി അതിനു മുകളിൽ പച്ചക്കറി വിത്തുകൾ പാകുന്നു. മത്തൻ, കുമ്പളം, വെള്ളരി, ചുരയ്ക്ക, പടവലം, പാവൽ തുടങ്ങിയ വിളകൾ ആണു നടുന്നത്. മണല്ല്ക്കുഴിക്കും കൂമ്പിക്കുമിടയിൽ ചെറിയ വിടവുകൾ ഉണ്ടാകാറുണ്ട്. വളപ്രയോഗം ഒന്നും തന്നെയുണ്ടാകാറില്ല. എക്കൽ മണ്ണ് തന്നെ വളരെയധികം ഫലഭൂയിഷ്ടമഅയിരിക്കും എന്നതാണ്‌ കാരണം.  

ചേറുള്ള ഭാഗങ്ങളിൽ ഏരികൂട്ടിയാണ്‌ മധുരക്കിഴങ്ങും മറ്റും നടുന്നത്. നീളത്തിൽ ഏരികൂട്ടി അതിലാണ് വെണ്ടയും മറ്റും നടുന്നത്. മകരമാസത്തിൽ പുഞ്ചകൃഷി യായാണ്‌ നെല്ല് കൃഷിചെയ്യുക. തെക്കൻ ചീര, നവര തുടങ്ങിയ മൂപ്പ് കുറഞ്ഞ വിത്തിനങ്ങൾ നടുന്നു. മണ്ണ് കൈക്കോട്ടുകൊണ്ട് പതിയെ ഇളക്കിക്കൊടുക്കുന്നതുമാത്രമാണ്‌ നിലമൊരുക്കൽ. ഞാർ പറിച്ചു നടുകയോ മുളപ്പിക്കുകയോ ചെയ്യാം.വെള്ളമുള്ള ഭാഗത്ത് വരമ്പിട്ടിരിക്കണം. ഉപ്പുകയറുന്ന സ്ഥലങ്ങളിൽ ഓലയും മണലും ഉപയോഗിച്ച് ചിറ കെട്ടിയിരുന്നു.  
## കേരളത്തിലെ കൃഷിഭൂമികൾ
*പടുവം
*പുതയൽ നിലം
*കരപ്പുറം
*പാണ്ടി നിലം
*കോൾ പാടം
*കുട്ടാടൻ പാടം
*കരഞ്ഞാലുകൾ
*പള്ള്യാല്‌
*മലം കൊളമ്പുകൾ
*ആത്തി
*കയ്പാട് നിലങ്ങൾ
*തിടിൽ നിലങ്ങൾ
*കൊളേക്ക
*പൊക്കാളിപ്പാടങ്ങൾ

## കൃഷിരീതികൾ
*വിരിപ്പ്
*മുണ്ടകൻ
*പുഞ്ച
*കൂട്ടുമുണ്ടകൻ
*പഴമൂട്
*കരിങ്കൊറ

## അവലംബം

വിഭാഗം:കൃഷിരീതികൾ
എളയാവൂർ

കണ്ണൂർ നഗരത്തിൽ നിന്ന് 5 കിലോമിറ്റർ അകലെയുള്ള ഒരു ഗ്രാമമാണ് **എളയാവൂർ**. കണ്ണൂർ ജില്ലയിൽ കണ്ണൂർ താലൂക്കിൽ എടക്കാട് ബ്ളോക്കിലെ എളയാവൂർ ഗ്രാമപഞ്ചായത്തിലെ ഒരു ഗ്രാമമാണിത്. 

## സ്ഥാപനങ്ങൾ
* അതിരകം ഗവണമെന്റ് യു.പി. സ്കൂൾ.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കരിയാട്‌ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **കരിയാട്‌ ഗ്രാമപഞ്ചായത്ത്**.2006-ൽ പെരിങ്ങളം നിയോജകമണ്ഡലത്തിൽ ഉൾപ്പെട്ടിരുന്ന ഈ ഗ്രാമപഞ്ചായത്ത്, അടുത്ത തിരഞ്ഞെടുപ്പുമുതൽ കൂത്തുപറമ്പ് നിയോജകമണ്ഡലത്തിലാണ്‌ ഉൾപ്പെടുന്നത്.2015മുതൽ പാനൂർ, പെരിങ്ങളം കാരിയാട് പഞ്ചായത്തുകൾ ചേർത്ത് പാനൂർ നഗരസഭ രൂപീകരിച്ചു .

## ഗ്രാമ പഞ്ചായത്ത് വാർഡുകൾ
[IUML-ലെ M.T.K സുലൈഖയായിരുന്നു  പഞ്ചായത്ത് പ്രസിഡൻറ്റ് . ഈ ഗ്രാമപഞ്ചായത്തിൽ 14 വാർഡുകളാണുള്ളത്. 
#ഒലിപ്പിൽ
#തോക്കോട്ട് വയൽ
#പുളിയമ്പ്രം 
#നൂഞ്ഞിവയൽ
#പുതുശ്ശേരി 
#പുളിയമ്പ്രം ഈസ്റ്റ്
#കിടഞ്ഞി  
#കിടഞ്ഞി സൗത്ത്
#മുക്കാളിക്കര
#പടന്നക്കര
#പടന്നക്കര ഈസ്റ്റ്
#കരിയാട് വെസ്റ്റ്
#കരിയാട് തെരു
#പള്ളിക്കുനി

## ഭൂമിശാസ്ത്രം

### അതിരുകൾ
*വടക്ക്:പെരിങ്ങളം
*പടിഞ്ഞാറ്:ചൊക്ലി, മയ്യഴിപ്പുഴ(അഴിയൂർ)
*കിഴക്ക്: മയ്യഴിപ്പുഴ (എടച്ചേരി)
*തെക്ക്: മയ്യഴിപ്പുഴ(എരമല)

### ഭൂപ്രകൃതി
പഞ്ചായത്തിനെ  സമതലം, കുന്നുകൾ, ചെരിവുകൾ, ചെമ്മൺ പ്രദേശം എന്നിങ്ങനെ തരം തിരിക്കാം. മണൽമണ്ണ്, മണൽ ചേർന്ന ചെളിമണ്ണ് എന്നിവയാണ്‌ പ്രധാന മണ്ണിനങ്ങൾ. ‌

### ജലപ്രകൃതി
തോടുകളും കുളങ്ങളും മയ്യഴിപ്പുഴയുമാണ്‌ പ്രധാന ജലസ്രോതസ്സുകൾ.

## സ്ഥിതിവിവരക്കണക്കുകൾ

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
1963-ൽ വില്ലേജുകളായിരുന്ന പെരിങ്ങളം, കരിയാട് എന്നിവ യോജിപ്പിച്ച് പെരിങ്ങളം പഞ്ചായത്ത് രൂപവത്കരിച്ചു. 1969-ൽ ഈ പഞ്ചായത്ത് പുനർവിഭജിച്ച് കരിയാട് പഞ്ചായത്ത് രൂപവത്കരിക്കപ്പെട്ടു. പി.ഇ. കുഞ്ഞിരാമൻ നമ്പ്യാർ ആയിരുന്നു ആദ്യത്തെ പ്രസിഡണ്ട്.

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഹൊറസ്

[thumb|150px|right|ഹൊറസ്, [ആന്റൻ വോൺ വെർണർ|ആന്റൻ വോൺ വെർണറുടെ ഭാവനയിൽ]]
അഗസ്റ്റസ് ചക്രവർത്തിയുടെ കാലത്തെ പ്രസിദ്ധനായ റോമൻ കവിയായിരുന്നു  **ഹൊറസ്** എന്ന് ആംഗലേയലോകത്ത് അറിയപ്പെടുന്ന **ക്വിന്തൂസ് ഹൊറഷ്യൂസ് ഫ്ലാച്ചൂസ്**(വെനോസ, ഡിസംബർ 8, 65 ബി.സി. - റോം, നവംബർ 27, 8 ബി.സി.).വാഗ്മിയായ ക്വിന്റിലിയൻ തന്റെ ഓഡസിന്റെ വായനയിലുളള ഒരേയൊരു ലത്തീൻ ഭാഷയിലെ വരികളെ മാത്രമായിരുന്നു പരാമർശിച്ചത്: അദ്ദേഹം ചിലപ്പോൾ ഉന്നതമായതാവാം. എങ്കിലും അദ്ദേഹത്തിന്റെ ആകർഷകത്വവും, മഹത്ത്വവും തികച്ചും നിഗൂഢത നിറഞ്ഞതാണ്. അദ്ദേഹത്തിന്റെ കണക്കുകൾക്കുമൊപ്പം വ്യക്തിരിക്തനും, വാക്കുകളുടെ തെരഞ്ഞെടുപ്പിൽ ധൈര്യപൂർവ്വം സംസാരിച്ചും കാണപ്പെടുന്നു. 

## ഇവയും കാണുക
* Horatia (gens)
* Otium
* Prosody (Latin)
* Translation

## Notes


## Citations

## അവലംബം
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## കൂടുതൽ വായനയ്ക്ക്
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## പുറം കണ്ണികൾ

* 
* 
* 
* Q. Horati Flacci *[https://archive.org/details/qhoratiflacciop00flacgoog opera]*, recensuerunt O. Keller et A. Holder, 2 voll., Lipsiae in aedibus B. G. Teubneri, 1864-9.
* Common sayings from Horace 
* The works of Horace at The Latin Library
* Selected Poems of Horace
* Works by Horace at Perseus Digital Library
* Biography and chronology 
* Horace's works: text, concordances and frequency list
* SORGLL: Horace, ''Odes'' I.22, read by Robert Sonkowsky 
* Translations of several odes in the original meters (with accompaniment).
* A discussion and comparison of three different contemporary translations of Horace's ''Odes'' 
* Some spurious lines in the ''Ars Poetica''?
* Horati opera, Acronis et Porphyrionis commentarii, varia lectio etc. (latine)
* Horace MS 1a Ars Poetica and Epistulae at OPenn

വർഗ്ഗം:റോമൻ കവികൾ
വെള്ളായണി കായൽ

തിരുവനന്തപുരം ജില്ലയിൽ തെക്കു മാറി കോവളത്തിനു സമീപം കല്ലിയൂർ, വെങ്ങാനൂർ പഞ്ചായത്തുകളിലായി വ്യാപിച്ചുകിടക്കുന്ന ഒരു തടാകം ആണ് **വെള്ളായണി തടാകം**. കോവളത്തു നിന്നും 7 കിലോമീറ്റർ അകലെയായി സ്ഥിതിചെയ്യുന്ന ഈ ശുദ്ധജലതടാകത്തിന്റെ വിസ്തീർണ്ണം, സർവ്വേ ഒഫ് ഇന്ത്യയുടെ കണക്കുപ്രകാരം 750 ഹെക്റ്റർ ആണ്‌, എന്നാൽ  കായൽ കൈയേറ്റങ്ങളെത്തുടർന്ന് ഇപ്പോൾ കായൽ വിസ്തൃതി 450 ഏക്കറായി ചുരുങ്ങിയിരിക്കുകയാണെന്ന് റവന്യൂ വകുപ്പ് കരുതുന്നു ഈ കായലിലെ പകലൂർ കുടിവെള്ളപദ്ധതിയാണ്‌ കല്ലിയൂർ, വെങ്ങാനൂർ, തിരുവല്ലം ഭാഗങ്ങളിൽ ശുദ്ധജലം പ്രദാനം ചെയ്യുന്നത്
സംസ്ഥാനത്തെ ഏറ്റവും വലിയ 2-മത്തെ ശുദ്ധജലതടാകമാണിത്

വെള്ളായണി കാർഷിക കോളേജ് ഈ തടാകത്തിനടുത്തായാണ്‌ സ്ഥിതി ചെയ്യുന്നത്.

## അവലംബങ്ങൾ

വിഭാഗം:കേരളത്തിലെ കായലുകൾ
വർഗ്ഗം:കേരളത്തിലെ ശുദ്ധജലതടാകങ്ങൾ
വർഗ്ഗം:തിരുവനന്തപുരം ജില്ല
മഹാബലിപുരം

**മഹാബലിപുരം** ഇന്നത്തെ കാഞ്ചീപുരം (തമിഴ്നാട്) ജില്ലയിലെ അതിപുരാതനമായ ഒരു തുറമുഖ നഗരമാണ്‌. ഇവിടം **മാമല്ലപുരം** എന്നും അറിയപ്പെടുന്നു. സമുദ്രനിരപ്പിൽ നിന്നും 12 മീറ്ററുകളോളം (39 അടി) ഉയർന്നാണ്‌ ഇവിടം സ്ഥിതി ചെയ്യുന്നത്.

ക്രി.വ 7ആം നൂറ്റാണ്ടിൽ തെക്കൻ ഭാരതത്തിലെ പല്ലവ രാജവംശത്തിലെ രാജാക്കന്മാരാണ്‌, ഇന്ന് തമിഴ്നാടിന്റെ തലസ്ഥാനമായ ചെന്നൈ നഗരത്തിനു 60 കി.മീ തെക്കുള്ള ഈ നഗരം രൂപപ്പെടുത്തിയത്. പല്ലവരാജാവായിരുന്ന മാമല്ലന്റെ പേരിലാണ്‌ ഈ സ്ഥലം അറിയപ്പെടുന്നത്. ഇവിടത്തെ ചരിത്ര സ്മാരകങ്ങളൊക്കെ തന്നെ ക്രി.വ 7ആം നൂറ്റാണ്ടിനും 9ആം നൂറ്റാണ്ടിനും ഇടയ്ക്ക് നിർമ്മിച്ചവയാണ്‌. മഹാബലിപുരം യുനെസ്കൊ-യുടെ ലോക പൈതൃക സ്മാരകങ്ങളുടെ പട്ടികയിൽ പ്രസിദ്ധീകരിച്ച ഒന്നാണ്‌.

## പ്രധാന സ്ഥലങ്ങൾ
സ്മാരകങ്ങളിൽ ഭൂരിഭാഗവും പാറ തുരന്ന് നിർമ്മിച്ചവയാണ്‌; പലതും ഒറ്റ പാറയാൽ നിർമ്മിച്ചവയാണ്‌. ഈ സ്മാരകങ്ങളിലെല്ലാം തന്നെ ആദികാല ദ്രാവിഡ തച്ചുശാസ്ത്രത്തിന്റെ സ്പർശം കാണാം. അതിൽ ബുദ്ധമതത്തിന്റെ പല സംഗതികളും പ്രകടമാണ്‌. ഗുഹാക്ഷേത്രങ്ങളും, ഒറ്റക്കൽ മണ്ഡപങ്ങളും ശില്പങ്ങളും ക്ഷേത്രങ്ങളും അടങ്ങിയതാണ് മഹാബലിപുരത്തെ സ്മാരകങ്ങൾ. പല്ലവ കലയുടെ ഉത്തമോദാഹരണങ്ങളാണ്‌ മഹാബലിപുരം.

മഹാബലിപുരം, പല്ലവരാജ്യത്തെ ഒരു ശില്പകലാ വിദ്യാലയം ആണെന്നും കരുതപ്പെടുന്നു. അപൂർണ്ണമായതും, പല ശൈലിയിലുള്ളതും ആയ അനേകം ശില്പങ്ങളാണ്‌ ഇതൊരു വിദ്യാലയം ആണെന്ന് കരുതാൻ കാരണം. പഞ്ചരഥങ്ങൾ അഞ്ചിലും വ്യത്യസ്തമായ ശൈലികൾ ഉപയോഗിച്ചിരിക്കുന്നത് പ്രകടമാണ്‌.

പ്രധാന സ്ഥലങ്ങൾ:
* തിരുക്കടൽ മല്ലൈ - ഹിന്ദു ദൈവമായ വിഷ്ണുവിന്റെ ഒരു ആരാധനാലയം ആണിത്. ശില്പങ്ങളെ സം‌രക്ഷിക്കാനായി പല്ലവ രാജാക്കന്മാർ നിർമ്മിച്ചതാണ്‌ ഈ അമ്പലം. ഇത് നിർമ്മിച്ചശേഷം, ശില്പങ്ങൾ കടൽകാറ്റേറ്റ് നശിക്കുന്നത് ഒരു പരിധി വരെ തടയാൻ കഴിഞ്ഞു എന്നാണ്‌ അഭീജ്ഞമതം.
* ഗംഗന്മാരുടെ പതനം - ശിലാ ശില്പം
* അർജ്ജുനന്റെ തപസ്സ് - അതി ഭീമമായ ഒരു ശില്പം
* വരാഹ ഗുഹാ ക്ഷേത്രം അഥവാ മഹിഷമർദ്ദിനി ഗുഹാക്ഷേത്രം - 7ആം നൂറ്റാണ്ടിൽ നിർമ്മിച്ചത്
* തീരക്ഷേത്രം - ബംഗാൾ ഉൾക്കടൽ തീരത്ത് പടിഞ്ഞാറ് മുഖമായി നിർമ്മിക്കപ്പെട്ട ഒരു ക്ഷേത്രം.
പഞ്ചരഥങ്ങൾ - ഒറ്റ കല്ലിൽ അഞ്ച് രഥങ്ങൾ. പിരമിഡ് ആകൃതിയിൽ നിർമ്മിച്ചിരിക്കുന്ന ഈ ക്ഷേത്രങ്ങൾ, പാണ്ഡവ ക്ഷേത്രമായി കണക്കാക്കുന്നു.

## ചിത്രങ്ങൾ

File:Mahabalipuram elephant statue.jpg|Mahabalipuram elephant statue 
Image:Mamallapuram.jpg|തീര ക്ഷേത്രം
Image:ShoreTemple.jpg|തീര ക്ഷേത്രം
Image:Mamallapuram, Shore Temple, India.jpg|തീര ക്ഷേത്രം വടക്കുവശം
Image:5 rathas at Mahabalipuram.jpg|അഞ്ചു രഥങ്ങൾ
Image:GraniteElephant.jpg|ഗ്രാനൈറ്റിൽ കൊത്തിയ വലിയ ആനയുടെ രൂപം.

Image:Mahishasuramarthini Mandapam-1.jpg|മഹിഷമർദ്ദിനി ഗുഹാക്ഷേത്രം (മുഖപ്പ്), മുകളിൽ പഴയ വിളക്കുമരം (ലൈറ്റ് ഹൗസ്)
പ്രമാണം:Mahabalipuram lighthouse.jpg|വിളക്കുമാടം


വർഗ്ഗം:ഇന്ത്യയിലെ പർവ്വതങ്ങൾ
വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
അരക്കു താഴ്‌വര

ഇന്ത്യയിലെ ആന്ധ്രാപ്രദേശ് സംസ്ഥാനത്തിലെ വിശാഖപട്ടണം ജില്ലയിലെ ഒരു  പ്രധാന മലമ്പ്രദേശമാണ് **അരക്കു താഴ്‌വര**. . 

## ഭൂമിശാസ്ത്രം
അരക്കു സ്ഥിതി ചെയ്യുന്നത്  അക്ഷാംശരേഖാംശത്തിലാണ്‌. 911 മീ.  (2992 അടി) ഉയരത്തിലാണ് ഇത് സ്ഥിതി ചെയ്യുന്നത്. 
വിശാഖപട്ടണത്തിൽ നിന്നും 115 കി.മി ദൂരത്തിൽ ഒറീസ്സ സംസ്ഥാനത്തിന്റെ അതിരിനടുത്താണ് ഈ പ്രദേശം സ്ഥിതി ചെയ്യുന്നത്. ഇവിടുത്തെ നല്ല കാലാവസ്ഥയും, മലനിരകളും, താഴ്വരകളും അതിന്റെ മനോഹാരിതക്ക് വളരെ പേരു കേട്ടതാണ്. 36 ച.കി. പരന്നു കിടക്കുന്നതാണ് ഇവിടുത്തെ താഴ്വരകൾ. സമുദ്ര നിരപ്പിൽ നിന്നും 600 മീ. മുതൽ 900 മീ.വരെ ഉയരത്തിലാണ് അരക്കു സ്ഥിതി ചെയ്യുന്നത്.

## പ്രത്യേകതകൾ
പലവിധ ചുരങ്ങളിലൂടെ ഉള്ള അരക്കിലേക്കുള്ള യാത്രയിൽ  റോഡിനിരുവശത്തും നിബിഡ വനങ്ങളാണ്. ഈ സ്ഥലം ട്രെക്കിംങിന് വളരെ അനുയോജ്യമായതാണ്. അരക്കിലേക്കുള്ള വഴിയിൽ 46  ഓളം ടണലുകളും പാലങ്ങളും ഉണ്ട്. അരക്കിലേക്കുള്ള വഴിയിലെ അനന്തഗിരി കോഫി  കൃഷിക്ക് പേര് കേട്ടതാണ്.  അരക്കിൽ നിന്ന് 29 കി.മി ദൂരത്തിൽ സ്ഥിതി ചെയ്യുന്ന ബോറ ഗുഹകൾ ടൂറിസ്റ്റ് പ്രാധാന്യമുള്ള സ്ഥലമാണ്. 

ഇന്ത്യയുടെ  പടിഞ്ഞാറൻ ചുരങ്ങളിൽ സ്ഥിതി ചെയ്യുന്ന അരക്ക് അവിടുത്തെ ഗിരിവർഗ്ഗജനങ്ങളാൽ പ്രസിദ്ധമാണ്.

## എത്തിച്ചേരാനുള്ള വഴി
വിശാഖപട്ടണത്തിൽ നിന്നും റോഡ്, റെയിൽ മാർഗ്ഗം വഴി ഈ സ്ഥലം ബന്ധപ്പെട്ടിരിക്കുന്നു. അരക്കിലും, താഴ്വരയിലുമായി രണ്ട് റെയിൽ‌വേ സ്റ്റേഷനുകൾ ഉണ്ട്. 
ഇന്ത്യൻ റെയിൽ‌വേയുടെ  കിഴക്ക് പടിഞ്ഞാറൻ തിരദേശ റെയിൽ‌വേയുടെ കീഴിൽ വരുന്ന കോതവലസ, കിരണ്ടുൽ എന്നീ സ്റ്റേഷനുകളാണ് ഇവ. 
thumb|അരക്കു താഴ്വരയിലെ ആദിവാസി നൃത്തം

## അവലംബം

## പുറത്തേക്കുള്ള കണ്ണികൾ

*Visakhapatnam Pictures Gallery 
*Araku Pictures Gallery 
*http://www.DiscoverAP.com
*Travelogue - Araku Valley
വിഭാഗം:ഇന്ത്യയിലെ മലമ്പ്രദേശങ്ങൾ
വർഗ്ഗം:ആന്ധ്രാപ്രദേശിലെ വിനോദസഞ്ചാരകേന്ദ്രങ്ങൾ
വർഗ്ഗം:ഇന്ത്യയിലെ ‌താഴ്‌വരകൾ
അസ്‌കോട്ട്

ഉത്തരാഖണ്ഡ് സംസ്ഥാനത്തിലെ പിത്തോഡ്ഗഡ് ജില്ലയിലെ ഒരു ചെറിയ ഹിമായലൻ പട്ടണമാണ് അസ്‌കോട്ട് (ഹിന്ദി: असकोट). 

ഈ സ്ഥലം അസ്‌‌കോട്ട് കസ്തൂരി മാൻ സംരക്ഷണം കേന്ദ്രത്തിന് (Askot Musk Deer Sanctuary) പ്രസിദ്ധമാണ്. പിത്തോഡ്‌ഗഡിനും ധർക്കുള്ളക്കും ഇടയിലാണ് അസ്കോട്ട് സ്ഥിതി ചെയ്യുന്നത്. 

## ഭൂമിശാസ്ത്രം

അസ്കോട്ട് സ്ഥിതി ചെയ്യുന്നത്  അക്ഷാംശരേഖയിലാണ്.  ഗോരി-ഗംഗ-കാളി നദികളുടെ തീരത്തായിട്ടാണ് ഈ സ്ഥലം സ്ഥിതി ചെയ്യുന്നത്. 

## പദോൽപ്പത്തി
അസ്കോട്ട് എന്ന പദം ഹിന്ദി പദമായ *അസ്സി കോട്ട്*  (പത്ത് കോട്ടകൾ) എന്ന പദത്തിൽ നിന്നാണ് ഉണ്ടായത്. ഇവിടെ പണ്ടുകാലത്ത് എട്ട് കോട്ടകൾ സ്ഥിതി ചെയ്തിരുന്നു എങ്കിലും ഇതിൽ പലതും ഇപ്പോൾ നേപ്പാൾ പ്രദേശത്താ‍ണ്. 

## ചരിത്രം

## പ്രധാന സ്ഥലങ്ങൾ

## അവലംബം


വിഭാഗം:ഇന്ത്യയിലെ മലമ്പ്രദേശങ്ങൾ
അൽമോറ

ഇന്ത്യയിലെ   ഉത്തരാഖണ്ഡ് സംസ്ഥാനത്തിലെ ഒരു കന്റോണ്മെന്റ് പട്ടണമാണ് **അൽ‌മോറ**. ഇത് അൽ‌മോറ ജില്ലയിൽ പെടുന്ന പട്ടണമാണ്. 1568 ലാണ് അൽമോറ കണ്ടുപിടിക്കപ്പെട്ടത്.   വളരെയധികം സാംസ്കാരിക പ്രാധാന്യമുള്ള ഒരു പട്ടണമാണ് ഇത്.  ഉത്തരാഖണ്ഡ് സംസ്ഥാനത്തിലെ കുമാവോൺ ഭാഗത്തെ സംസ്കാരിക കേന്ദ്രമായി അൽമോറയെ കണക്കാക്കുന്നു. 

## ഭൂമിശാസ്ത്രം

അൽമോറ സ്ഥിതി ചെയ്യുന്നത്  അക്ഷാംശ രേഖാംശത്തിലാണ്.  ഹിമാലയപർവതങ്ങളുടെ ഭാഗമായ  കുമാവോൺ മലനിരകളുടെ തെക്കെ അറ്റത്തായിട്ടാണ് അൽമോറ സ്ഥിതി ചെയ്യുന്നത്. അൽമോറയുടെ ചുറ്റുവട്ടത്തും നിബിഡ വനങ്ങളാണ്. വനങ്ങളിൽ കൂടുതലും പൈൻ ,  ഞെകിഴി  മരങ്ങൾ കണ്ടു വരുന്നു. കോസി നദി അൽമോറയുടെ അരികിലൂടെ ഒഴുകുന്നു.  മഞ്ഞുമൂടിക്കിടക്കുന്ന ഹിമാലയ പർവത നിരകൾ അൽമോറയിൽ നിന്നും കാണാവുന്നതാണ്. 

## സ്ഥിതിവിവരക്കണക്കുകൾ
2001 ലെ കാനേഷുമാരി  പ്രകാരം ഇവിടുത്തെ ജനസംഖ്യ  30,613 ആണ്. 53.7%  പുരുഷന്മാരും 46.3% സ്ത്രീകളുമാണ്. ശരാശരി സാക്ഷരത നിരക്ക് 84.09% ആണ്. 86.39% പുരുഷ സാക്ഷരരും, 81.43% സ്ത്രീ സാക്ഷരരും ഉള്ള ഇവിടുത്തെ ശരാശരി സാക്ഷരത നിരക്ക് ദേശീയ ശരാശരി സാക്ഷരത നിരക്കായ 59.5% ൽ കൂടുതലാണ്. 

thumb|Almora, 1860s

## പ്രസിദ്ധ ആളുകൾ
പ്രസിദ്ധ അമേരിക്കൻ  ഹോളിവുഡ് നടിയായ ഉമ ടർമൻ തന്റെ ബാല്യകാലത്തെ അധികം  കാലം ഇവിടെയാണ് ചിലവഴിച്ചത്. പ്രമുഖ രചയിതാവായ  പ്രസൂൻ ജോഷി,  കലാകാരനായ ഉദയ് ശങ്കർ, മോഹൻ ഉപ്‌രേതി തുടങ്ങിയ ഒട്ടനവധി ആളുകൾ അൽമോറയിൽ നിന്നുള്ളവരാണ്. 

പ്രമുഖ ക്രിക്കറ്റ് കളിക്കാരനായ മഹേന്ദ്ര സിങ് ധോണിയുടെ  പിതാവ് 1964 ൽ റാഞ്ചിയിൽ വരുന്നതിന് മുമ്പ് ഇവിടെയായിരുന്നു താമസിച്ചിരുന്നത്. 1964.

## അമ്പലങ്ങൾ
അൽമോറയിൽ ഒരു പാട് ക്ഷേത്രങ്ങളുണ്ട്. ഇതിൽ പ്രധാന ചില ക്ഷേത്രങ്ങൾ താഴെ പറയുന്നവയാണ്. 

* കാസർ ദേവി. 
* ബനാരി ദേവി 
* ചിത്തൈ 
* ജഗേശ്വർ 
* രുദ്രേശ്വർ മഹാദേവ് അമ്പലം 
* ബിൻസർ മഹാ‍ദേവ് 
* ഗർ നാഥ് 
* ബൈജ് നാഥ് 

thumb|Almora Bazaar, c1860
## ജില്ലാ ഭരണകൂടം
ഇപ്പോൾ ജില്ലയിലെ ഭരണം നടത്തുന്നത് ജില്ല മജിസ്ട്രേറ്റ് ആണ്. 

## References

## പുറത്തേക്കുള്ള കണ്ണികൾ

* Official Website of Almora district
* The unofficial guide to visiting Almora 

വർഗ്ഗം:ഉത്തരാഖണ്ഡ് സംസ്ഥാനത്തെ പട്ടണങ്ങൾ
കുളവാഴ

ജലപ്പരപ്പിൽ വളരുന്ന പുഷ്പിക്കുന്ന സസ്യമാണ്‌ **കുളവാഴ**. ഇംഗ്ലീഷ്: Water Hyacinth. ശാസ്ത്രീയനാമം:എയ്ക്കോർണിയ ക്രാസ്സിപെസ് (Eichhornia crassipes). കാക്കപ്പോള, കരിംകൂള, പായൽ‌പ്പൂ എന്നിങ്ങനേയും പേരുകളുണ്ട്. എയ്ക്കോർണിയ എന്ന ജനുസ്സിൽ പെട്ട സസ്യങ്ങളിൽ പെടുന്നു. തെക്കേ അമേരിക്കയിലെ ഭൂമദ്ധ്യരേഖക്കടുത്ത് ആമസോൺ പ്രദേശമാണ് കുളവാഴയുടെ സ്വദേശം. കേരളത്തിലെ അധിനിവേശസസ്യ ഇനങ്ങളിൽ ഒന്നായി കുളവാഴയെ പരിഗണിക്കുന്നു.

## ദൂഷ്യങ്ങൾ
കേരളത്തിലെ കായലുകളിലും തോടുകളിലും കുളവാഴകളുടെ വ്യാപനം മൂലം സാരമായ പാരിസ്ഥിതിക-ജൈവവ്യവസ്ഥാപ്രശ്നങ്ങൾ ഉണ്ടായിട്ടുണ്ട്. കൃഷിക്കാർ ഇതിനെ കളയുടെ ഗണത്തിൽ പെടുത്തിക്കാണുന്നു. വളരെ വേഗം വളർന്ന് വ്യാപിക്കുന്ന ഈ കള, മനോഹരമായി പുഷ്പിക്കുന്ന സസ്യമാണ്.  12 ദിനംകൊണ്ട് ഇരട്ടി പ്രദേശത്ത് വ്യാപിക്കാൻ ശേഷിയുണ്ട് കുളവാഴക്ക്.
സ്വാഭാവിക ജലാശയത്തിന്റെ നീരൊഴുക്ക് തടഞ്ഞ് ബോട്ട് സർവീസ്, മത്സ്യബന്ധനം തുടങ്ങിയവ തടസ്സപ്പെടുന്നു. ഈ സസ്യം വളരുന്നിടത്തെ വെള്ളത്തിലേക്ക് സൂര്യപ്രകാശം കടത്തിവിടാത്തതിനാൽ, വെള്ളത്തിനടിയിലുള്ള ജീവജാലങ്ങൾക്ക് കുളവാഴ ഭീഷണിയാകുന്നു. അഞ്ച് ഭൂഖണ്ഡങ്ങളിലായി 50 രാജ്യങ്ങളിൽ ഈ കള ഇന്ന് പ്രശ്‌നം സൃഷ്ടിക്കുന്നു. ബംഗാളിൽ ഇപ്രകാരം വ്യാപകമായ മത്സ്യകൃഷിനാശം സംഭവിച്ചതിനാൽ ഇത് **ബംഗാളിന്റെ ഭീഷണി** (Terror of Bengal) എന്നറിയപ്പെടുന്നു.

## ഹബിറ്ററ്റ് ആൻഡ് ഇക്കോളജി
ഉഷ്ണമേഖലാ മരുഭൂമി അല്ലെങ്കിൽ ശീതമരുഭുമി മുതൽ മഴക്കാടുമേഖലകളിലും വരെ അതിന്റെ വാസസ്ഥലമാണ്.
## ഗുണങ്ങൾ
നിയന്ത്രിതമായി  കുളവാഴ വളർത്തുന്നതിൽ വളരെയധികം പ്രയോജനങ്ങൾ ഉണ്ട്.
#മത്സ്യകൃഷി- മത്സ്യകൃഷി നടത്തുന്ന കുളത്തിന്റെ കാൽഭാഗം മാത്രം കുളവാഴ വളർത്തുന്നത് മത്സ്യങ്ങൾക്ക് ഒളിവിടം നൽകുന്നു. മുട്ടയിടുന്നതിനും ഇതിന്റെ വേരുപടലം വളരെ ഉപകാരപ്രദമാണ്.
അനാവശ്യമായ ജലലവണങ്ങളെ കുളവാഴ വലിച്ചെടുക്കുന്നു.
#കാലിത്തീറ്റ.-ഉണക്കിയ കുളവാഴ കാലിത്തീറ്റയിൽ വിറ്റമിനുകളും പോഷകങ്ങളും ലഭ്യമാക്കുന്നതിനായി  ഉപയോഗിക്കാവുന്നതാണ്. അഴുകിയ കുലവാഴയെ മത്സ്യത്തിനു തീറ്റയായും നൽകാവുന്നതാണ്.

## ചിത്രശാല

File:Water_Hyacinth_-_കുളവാഴ.jpg|കുളവാഴ
File:Water_Hyacinth_-_കുളവാഴ_വേര്.JPG|കുളവാഴയുടെ വേര്
File:Water_Hyacinth_-_കുളവാഴ_ഇതൾ.JPG|കുളവാഴ പൂവിന്റെ ഇതൾ
File:Water_Hyacinth_-_കുളവാഴ_പൂവ്.JPG|കുളവാഴ പൂവ്
File:Water_Hyacinth_-_കുളവാഴ_പൂവ്_ഇലയും.JPG|കുളവാഴ പൂവും ഇലയും
File:Water_Hyacinth_-_കുളവാഴ_തോട്ടിൽ.JPG|കുളവാഴ വളരുന്ന ഒരു തോട്
File:Water_Hyacinth_-_കുളവാഴ_-_പറിച്ചെടുത്തത്.JPG|കുളവാഴ പറിച്ചെടുത്തത്
ചിത്രം:WaterHyacinth.jpg
ചിത്രം:KULAVAAZHA.jpg


## അവലംബം


## പുറത്തേക്കുള്ള കണ്ണികൾ
*കുളവാഴ എങ്ങനെ ഉപയോഗയോഗ്യമാക്കാം 

വർഗ്ഗം:ജലസസ്യങ്ങൾ
വർഗ്ഗം:കളകൾ
വർഗ്ഗം:അധിനിവേശസസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ടർബൈൻ

thumb|right|220px|ഒരു സീമൻസ് ആവി ടർബൈൻ

ദ്രവങ്ങളിലടങ്ങിയിരിക്കുന്ന ഊർജ്ജത്തെ യാന്ത്രിക ഊർജ്ജമാക്കി മാറ്റാൻ ഉപയോഗിക്കുന്ന ഒരു ഉപാധിയാണ് **ടർബൈൻ** (Turbine). ചുറ്റുന്ന എന്നർഥമുള്ള ടർബൊ എന്ന ലാറ്റിൻ പദത്തിൽ നിന്നാണ് ടർബൈൻ (ചുറ്റുന്ന വസ്തു) എന്ന പേര് നിഷ്പ്പന്നമായത്. ടർബൈൻ വ്യൂഹത്തിലൂടെയുള്ള ദ്രവ പ്രവാഹം വ്യൂഹത്തിലെ റോട്ടറിൽ ഘടിപ്പിച്ചിട്ടുള്ള ബ്ലേഡ് അഥവാ ദലങ്ങളെ ചലിപ്പിച്ച് റോട്ടറെ കറക്കുന്നു. 

ടർബൈനിലുപയോഗിക്കുന്ന മാധ്യമത്തെ അടിസ്ഥാനമാക്കി ടർബൈനുകളെ ജല ടർബൈൻ, നീരാവി ടർബൈൻ, വാതക ടർബൈൻ, കാറ്റ് (wind) ടർബൈൻ എന്നിങ്ങനെ നാലായി തരംതിരിക്കാം.

ജല ടർബൈൻ പ്രധാനമായും വൈദ്യുതിയുടെ ഉത്പ്പാദനത്തിനായി ഉപയോഗിക്കുന്നു. എങ്കിലും വൈദ്യുതിയുടെ മുഖ്യ ഉത്പ്പാദനം നീരാവി ടർബൈനുകളുടെ പ്രവർത്തനത്തിൽ കൂടിയാണ്. വൈദ്യുതോത്പ്പാദനം, വ്യവസായ ആവശ്യങ്ങൾ, സമുദ്രത്തിൽ ക്കൂടി സഞ്ചരിക്കുന്ന വലിയ വാഹനങ്ങളുടെ നോദനം എന്നിവയ്ക്കായി നീരാവി ടർബൈനുകൾ ഉപയോഗിക്കുന്നു.

ജെറ്റ് നോദനം മൂലം പ്രവർത്തിക്കുന്ന വിമാനങ്ങളിലാണ് വാതക ടർബൈനുകൾ പ്രധാനമായും ഉപയോഗിക്കുന്നത്. ഇതുകൂടാതെ, വൈദ്യുതോത്പ്പാദന രംഗത്ത്, പീക്ക് ലോഡ് ആവശ്യങ്ങളെ (peak load demands) നേരിടുന്നതിനും, പ്രകൃതി വാതക വ്യവസായ മേഖലയിൽ വളരെ നീളം കൂടിയ പൈപ്പുകളിൽക്കൂടി പ്രകൃതി വാതകം പമ്പു ചെയ്യുന്നതിനും, വാതക ടർബൈനുകൾ ഉപയോഗപ്പെടുത്താറുണ്ട്.

വൈദ്യുതോത്പ്പാദനത്തിന് കാറ്റിൽ നിന്നുള്ള ഊർജ്ജം വഴി പ്രവർത്തിക്കുന്ന കാറ്റ് ടർബൈനുകളും അടുത്തകാലത്തു രൂപപ്പെടുത്തിയിട്ടുണ്ട്.
## പുറത്തേക്കുള്ള കണ്ണികൾ
* http://www.du.edu/~jcalvert/tech/fluids/turbine.htm
* http://a330.over-blog.com
* http://www.howstuffworks.com/turbine3.htm

വർഗ്ഗം:യാന്ത്രികം
മഥുര

ഇന്ത്യയിലെ ഉത്തർപ്രദേശ്  സംസ്ഥാനത്തിലെ ഒരു പ്രധാന ജില്ലയും പട്ടണവുമാണ് മഥുര.   (IAST **)(Hindi: मथुरा) ഇവിടെ ഒരു പാട് ഹിന്ദു അമ്പലങ്ങൾ ഉള്ളതുകൊണ്ടും പൌരാണിക പ്രാ‍ധാന്യമുള്ള സ്ഥലമായതു കൊണ്ട് ഇത് ഒരു പുണ്യസ്ഥലമായി കണക്കാക്കുന്നു. ഡെൽഹിയിൽ നിന്നും ഏകദേശം 150 കി.മീ ദൂരത്തിലും ആഗ്രയിൽ നിന്ന് ഏകദേശം 50 കി.മീ ദൂരത്തിലും മഥുര സ്ഥിതി ചെയ്യുന്നു. .  ഈ പ്രദേശം മഥുര ജില്ലയുടെ ഭരണത്തിൽ പ്പെടുന്നു. 

മഥുര ഹിന്ദു ദൈവമായ ശ്രീകൃഷ്ണന്റെ ജന്മസ്ഥലമാണ്. ഇവിടെ കൃഷ്ണജന്മഭൂമി എന്ന് ഇപ്പോൾ വിളിക്കുന്ന സ്ഥലത്താണ് ശ്രീകൃഷ്ണൻ ജനിച്ചത് എന്ന് പറയപ്പെടുന്നു. 

## കുറിപ്പുകൾ

## അവലംബം
* Mathura-The Cultural Heritage. Edited by Doris Meth Srinivasan, published in 1989 by AIIS/Manohar.
* Bowker, John (2002). *[[The Cambridge Illustrated History of Religions]]*, p.&nbsp;60.
* Konow, Sten. Editor. 1929. *Kharoshthī Inscriptions with Exception of those of Asoka*. Corpus Inscriptionum Indicarum, Vol. II, Part I. Reprint: Indological Book House, Varanasi, 1969.
* Mukherjee, B. N. 1981. *Mathurā and its Society: The Śaka-Pahlava Phase*. Firma K. L. M. Private Limited, Calcutta.
* Sharma, R. C. 1976. *Mathura Museum and Art*. 2nd revised and enlarged edition. Government Museum, Mathura.
* Growse, F. S. 1882. " Mathura A District Memoir.
* Drake-Brockman, D. L. 1911. " Muttra A Gaztteer.

## പുറത്തേക്കുള്ള കണ്ണികൾ

* 
* Veterinary University 
* Entry on Mathura in the Dictionary on Pali Proper Names
* Read details about Mathura

വർഗ്ഗം:ഉത്തർപ്രദേശിലെ പട്ടണങ്ങൾ‎
ചുവപ്പുഭീമൻ

നക്ഷത്രങ്ങളുടെ വലിപ്പമനുസരിച്ച്‌, ചില നക്ഷത്രങ്ങൾ ഇന്ധനം തീർന്നു കഴിഞ്ഞാൽ കാമ്പ് ചുരുങ്ങാൻ തുടങ്ങും. ഇതാവട്ടെ അൽപം ബാക്കി വന്ന ഹൈഡ്രജൻ ,  ഹീലിയം ആക്കി മാറ്റുന്നു. റേഡിയേഷൻ മൂലമുള്ള മർദ്ദം പുറം ഭാഗത്തെ വികസിപ്പിക്കുകയും ചെയ്യുന്നു. എന്നാൽ താരതമ്യേന തണുത്ത അവസ്ഥയിലായിരിക്കുമിത്‌. വികസിക്കുന്ന ഈ അവസ്ഥ സൂര്യന്റെ 10 ഇരട്ടി മുതൽ 1000 ഇരട്ടിവരെ മടങ്ങ്‌ വലിപ്പം വയ്ക്കാവുന്നതാണ്‌. നക്ഷത്ര പരിണാമത്തിന്റെ ഈ ഘട്ടത്തിനാണു **ചുവപ്പു ഭീമൻ** എന്നു പറയുന്നത്. സൂര്യൻ ആണിങ്ങനെ വലുതാവുന്നതെങ്കിൽ അത്‌ ഭൂമിയുടെ അടുത്ത്‌ വരികയും തിളക്കം 2000 ഇരട്ടി അധികമാവുകയും ചെയ്യും. സൂര്യന്റെ 500 ഇരട്ടി അമിത ഭാരമുള്ള നക്ഷത്രങ്ങൾ ഇതിനേക്കാൾ അനേകമടങ്ങായി വികസിക്കാവുന്നതാണ്‌.

വേട്ടക്കാരൻ നക്ഷത്രഗണത്തിലെ തിരുവാതിര നക്ഷത്രം ഒരു ചുവപ്പുഭീമനാണ്.

## ഇതും കാണുക
ചുവപ്പുഭീമൻ നക്ഷത്രങ്ങൾ

## അവലംബം


വർഗ്ഗം:നക്ഷത്രതരങ്ങൾ
പനീർ

പേർഷ്യയിലും ദക്ഷിണേഷ്യയിലും ഉപയോഗിക്കുന്ന ഒരു ഭക്ഷണവസ്തുവാണ്‌ **പനീർ**- ഹിന്ദി: पनीर പേർഷ്യൻ: پنير . തിളക്കുന്ന പാലിനെ നാരങ്ങാനീരോ മറ്റു ഭക്ഷ്യ അമ്‌ളങ്ങളോ ഉപയോഗിച്ച് പിരിച്ചാണ്‌ പനീർ നിർമ്മിക്കുന്നത്. പനീറിൽ ഉപ്പ് ചേർക്കുന്നില്ല എന്ന ഒരു കാര്യം മാത്രമാണ്‌ മെക്സിക്കൻ ഭക്ഷണമായ ക്വെസോ ബ്ലാങ്കൊ-യിൽ നിന്നും വ്യത്യസ്തമാക്കുന്നത്.

പിരിഞ്ഞ പാലിനെ ഭാരത്തിനടിയിൽ വച്ച് ഞെക്കി അതിലെ ജലാംശം മുഴുവൻ കളയുന്നു. എന്നിട്ട് ചെറിയ കട്ടകളായി മുറിച്ചെടുക്കുന്നു. പനീർ ഒരു തനത് ദക്ഷിണേഷ്യൻ ഭക്ഷണമാണ്‌. പനീർ ഒരു ശുദ്ധ സസ്യാഹാരമാണ്‌. സസ്യാഹാരം മാത്രം കഴിക്കുന്നവർക്ക് പനീർ ഒരു പ്രോട്ടീൻ കലവറയാണ്‌. എന്നാൽ, ഇത് വേഗൻ ഭക്ഷണശൈലി പാലിക്കുന്നവർ എതിർക്കുന്ന ഒരു ഭക്ഷണമാണ്‌. മലേഷ്യൻ ഭക്ഷണമായ തൊഫുകട്ടിയായിക്കഴിഞ്ഞാൽ പനീറിന്റെ അതേ സ്വഭാവമാണ്‌. അതിനാൽ തന്നെ പനീറിനു പകരം തൊഫു ഉപയോഗിക്കാറും ഉണ്ട്.

## ചിത്രശാല

ചിത്രം:Paneer Salad.jpg|പനീർ സാലഡ്
ചിത്രം:Matar Panir mit Chapati - Mutter Paneer with chapati.jpg|പനീർ അടങ്ങിയ കറിയായ, മടർ പനീർ
[...]


## പുറത്തേക്കുള്ള കണ്ണികൾ
*Paneer Recipes  
*Illustrated step-by-step paneer recipe - in English
*Other Delicious Paneer Recipes

വർഗ്ഗം:ഇന്ത്യൻ ചീസുകൾ
ബെരിനാഗ്

കിഴക്കൻ ഹിമായലനിരകളിൽ  സ്ഥിതി ചെയ്യുന്ന ഒരു ചെറിയ മലമ്പ്രദേശമാണ്  **ബെരിനാഗ്**. ഉത്തരാഖണ്ഡിലെ പിത്തൊഡ്‌ഗഡ്‌ ജില്ലയിലെ ചൌക്കോരി പട്ടണത്തിൽ നിന്നും 10 കി.മി അകലെയായിട്ടാണ് ബെരിനാഗ് സ്ഥിതി ചെയ്യുന്നത്. റോഡ് മാർഗ്ഗം വഴി ഇവിടെ എത്തിച്ചേരാവുന്നതാണ്. ബന, ബട്ടിഗാവ് എന്നിവ സമീപഗ്രാമങ്ങളാണ്. 

## ഭൂമിശാസ്ത്രം
ബെരിനാഗ് സ്ഥിതി ചെയ്യുന്നത്  അക്ഷാംശരേഖയിലാണ്. ശരാശരി ഉന്നതി 1,274&nbsp;metres (4,180&nbsp;feet) ആണ്.

## എത്തിച്ചേരാനുള്ള വഴി

* ഏറ്റവും അടുത്ത വിമാനത്താവളം നൈനി സാഹ്നി , പിത്തോഡ്‌ഗഡ് : 112 കി. മി
* ഏറ്റവും അടുത്ത റെയിൽ‌വേ സ്റ്റേഷൻ - കാട്ട്‌ഗോതാം : 214 കി,മി 
* റോഡ് മാർഗ്ഗം - ചൌക്കോരിയിലേക്ക് അൽ‌മോറ - 125 കി.മീ,  നൈനിത്താൾ -183 കി.മി, ബാഗേശ്വർ-45 കി.മി, പിത്തോഡ്‌ഗഡ്-112 കി.മി എന്നിവടങ്ങളിൽ നിന്ന് എത്തിച്ചേരാവുന്നതാണ്. 

## അവലംബം

## പുറത്തേക്കുള്ള കണ്ണികൾ
* Pithoragar district website
* Map and photos of area 
* Temples in the general area 
വിഭാഗം:ഇന്ത്യയിലെ മലമ്പ്രദേശങ്ങൾ
ഭണ്ഡാർദര

മഹാരാഷ്ട്രയിലെ ഇഗത്പുരിക്ക് സമീപമുള്ള ഒരു വിനോദസഞ്ചാരകേന്ദ്രമാണ് ഭണ്ഡാർദര. അഹമ്മദ്നഗർ ജില്ലയിലെ അകോലെ തെഹ്സിലിലാണ് ഈ സ്ഥലം. മുംബൈയിൽ നിന്ന് 185 കിലോമീറ്ററും (115 മൈൽ)  അഹമ്മദ്നഗറിൽ നിന്ന് 155 കിലോമീറ്ററുമാണ് (96 മൈൽ) ഇവിടേയ്ക്കുള്ള ദൂരം.

ഗോദാവരിയുടെ ഒരു പോഷകനദിയായ പ്രവര നദിയുടെ തീരത്താണ് ഭണ്ഡാർദാര. പ്രകൃതി പരിസ്ഥിതി, വെള്ളച്ചാട്ടങ്ങൾ, മലകൾ, വിൽസൺ ഡാം, ആർതർ തടാകം തുടങ്ങിയവ ധാരാളം വിനോദസഞ്ചാരികളെ ആകർഷിക്കുന്നു. മഴക്കാലത്താണ് കൂടുതൽ സഞ്ചാരികൾ ഇവിടെ എത്താറുള്ളത്.

ഡാമിന് സമീപം ചരിത്രപരവും പ്രകൃതിഭംഗിയുള്ളതുമായ നിരവധി സ്ഥലങ്ങൾ ഉണ്ട്. ഭണ്ഡാർദരയിൽ നിന്ന് സന്ദർശകർക്ക് രത്തൻഗഡ്, ഹരിചന്ദ്രഗഡ് കോട്ടകൾ കാണാൻ കഴിയും. അജോബ, ഘഞ്ചാക്കർ കൊടുമുടികളിലേക്ക് ട്രെക്കിംഗ് പാതകളും ഇവിടെയുണ്ട്. മഹാരാഷ്ട്രയിലെ ഏറ്റവും ഉയരമുള്ള കൊടുമുടി, കൾസുബായ് (1646 മീറ്റർ) ഇതിനടുത്താണ്. ഭണ്ഡാർദരയിൽ നിന്ന് 12 കിലോമീറ്റർ അകലെയുള്ള ബാരി ഗ്രാമത്തിൽ നിന്നാണ് കൾസുബായ് മലകയറ്റം ആരംഭിക്കുന്നത്. അണക്കെട്ടിന്റെ പടിഞ്ഞാറ് ഭാഗത്താണ് സന്ധാൻ താഴ്വര.

## ആകർഷണങ്ങൾ
* സഹ്യാദ്രി മലനിരകളുടെ ഏറ്റവും ഉയർന്ന ()  മലയായ കൾസുബായ് ഇവിടെയാണ് സ്ഥിതി ചെയ്യുന്നത്. 
* 1910 ൽ പണിതീർന്ന  പ്രവര നദിയിലെ വിത്സൻ ഡാം ഇവിടെയാണ് സ്ഥിതിചെയ്യുന്നത്. 
* അംബ്രല്ല ഫാൾസ് എന്ന വെള്ളച്ചാട്ടം - ജൂലൈ മുതൽ ഒക്ടോബർ മാസങ്ങളിൽ കാണാവുന്നതാണ്. 
* 10കി.മി ദൂരെയുള്ള രന്ധാ ഗ്രാമത്തിലെ രന്ധാ വെള്ളച്ചാട്ടം മഴക്കാലത്ത് മാത്രം കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ

* 
* MTDC, Bhandardara
*അമേസിംഗ് മഹാരാഷ്ട്ര/ഭണ്ഡാർദര
* ഭണ്ഡാർദര സിറ്റി ഗൈഡ്
* MTDC, Bhandardara 
* Bhandardara City Guide 

വിഭാഗം:ഇന്ത്യയിലെ മലമ്പ്രദേശങ്ങൾ
ചൈൽ

ഇന്ത്യയിലെ  ഹിമാചൽ പ്രദേശ് സംസ്ഥാനത്തിലെ ഒരു മലമ്പ്രദേശമാണ് ചൈൽ.

## പൊതുവിവരങ്ങൾ

* സമുദ്രനിരപ്പിൽ നിന്ന്- 2,250 മീ.
* ആകർഷണങ്ങൾ- ക്രിക്കറ്റ് മൈദാനം, ചൈൽ വന്യമൃഗസംരക്ഷണകേന്ദ്രം, സാധുപുൽ. 
* സന്ദർശനത്തിന് പറ്റിയ സമയം: മെയ് - ജൂലൈ . സെപ്റ്റംബർ - നവംബർ

## മറ്റുവിവരങ്ങൾ
പട്ട്യാലയുടെ ആദ്യകാലത്തെ വേനൽക്കാല തലസ്ഥാനമായിരുന്നു ചൈൽ. ഇവിടുത്തെ ക്രിക്കറ്റ്, പോളോ ഗ്രൌണ്ടുകൾ വളരെ പ്രസിദ്ധമാണ്. ഈ ഗ്രൌണ്ടുകൾ സമുദ്രനിരപ്പിൽ നിന്നും 2444 മീ. ഉയരത്തിൽ സ്ഥിതിചെയ്യുന്നു. ലോകത്തിലെ ഏറ്റവും ഉയരത്തിൽ സ്ഥിതി ചെയ്യുന്ന  ക്രിക്കറ്റ് ഗ്രൌണ്ട് ഇതാണ്. 

ചൈലിന്റെ ചുറ്റും പൈൻ, അഗരി മരങ്ങളാൽ നിറഞ്ഞു നിൽക്കുന്ന നിബിഡ വനങ്ങളാണ്. ശിം‌ല, കസോളി എന്നീ സ്ഥലങ്ങൾ ഇവിടെ നിന്ന് നോക്കിയാൽ കാണാവുന്നതാണ്. സത്‌ലജ് നദി ചൈലിന്റെ അരികിലൂടെ ഒഴുക്കുന്നു. 

## ആകർഷണങ്ങൾ

***[[ചൈൽ വന്യമൃഗസംരക്ഷണകേന്ദ്രം]]**- 21 മാർച്ച, 1976 ൽ ശ്രദ്ധിക്കപ്പെട്ട ഈ സ്ഥലം  0,854.36 ഹെക്ടർ പരന്നു കിടക്കുന്നു.
***[[ക്രിക്കറ്റ്]] മൈദാനം**- അഗരി മരങ്ങളാൽ നിറഞ്ഞു നിൽക്കുന്ന ഈ മൈദാനം ലോകത്തിലെ ഏറ്റവും ഉയരത്തിൽ ഉള്ള ക്രിക്കറ്റ് മൈദാനമാണ്. ഇത് 1893 ൽ പണി തീർന്നതാണ്. 2,144 മീ. ഉയരത്തിലാണ് ഇത് സ്ഥിതി ചെയ്യുന്നത്. പോളോ മൈദാനമായിട്ടും ഇത് ഉപയോഗിക്കുന്നു. 
***[[ചൈൽ സൈനികസ്കൂൾ]]** - പട്ട്യാല മഹരാജാവിന്റെ കാലഘട്ടത്തിൽ  പണിത ഈ സ്കൂൾ ഇവിടെയുള്ള മനോഹരമായ കെട്ടിടങ്ങളിൽ ഒന്നാണ്. 

***[[ചൈൽ കൊട്ടാരം]]** - 1891 ൽ പണിതീർന്ന, പട്ട്യാല മഹാരാജാവിന്റെ കൊട്ടാരം ഏകദേശം 75 ഏക്കറോളം പരന്നു  കിടക്കുന്നു. 

## എത്തിച്ചേരാനുള്ള വഴി
### റോഡ് മാർഗ്ഗം
* ശിം‌ലയിൽ നിന്ന് 45 കി.മി കുർഫി വഴി, കണ്ഡാഘാട്ട് വഴി 61 കി.മി 
* കാൽക്ക 86 കി.മി 
* ശിം‌ല, ചണ്ഡിഗഡ്, ഡെൽഹി എന്നിവടങ്ങളിലേക്ക് സ്ഥിരം ബസ്സുകൾ 

### വിമാനമാർഗ്ഗം
ഏറ്റവും അടുത്ത വിമാനത്താവളം

* ജുബാർഹട്ടി വിമാനത്താവളം - ശിം‌ലക്കടുത്ത് സ്ഥിതി ചെയ്യുന്നു. 

### റെയിൽ‌വേ
ഏറ്റവും അടുത്ത റെയിൽ‌വേ സ്റ്റേഷൻ

കാൽക്ക-ശിം‌ല റെയിൽ‌വേ 

## അവലംബം

വിഭാഗം:ഇന്ത്യയിലെ മലമ്പ്രദേശങ്ങൾ
തീർത്ഥങ്കരൻ

thumb|24 തീർത്ഥങ്കരന്മാർ

ജൈനമതത്തിൽ **തീർത്ഥങ്കരൻ** (**ജിനൻ**) എന്ന പദം സന്യാസത്തിലൂടെ ജ്ഞാനോദയം (പൂർണ്ണജ്ഞാനം) നേടിയ ഒരു മനുഷ്യനെ വിശേഷിപ്പിക്കുന്നു. തീർത്ഥങ്കരൻ ആദ്ധ്യാത്മിക ഉപദേശം തേടുന്നവർക്ക് ഗുരുവും മാതൃകയും ആയി മാറുന്നു.  ഒരു പ്രത്യേക തരം അർഹതൻ (ക്രോധം, അഭിമാനം, ചതി, ആഗ്രഹം, തുടങ്ങിയവയ്ക്കുമേൽ പൂർണ്ണമായും വിജയം നേടിയ ആൾ) ആണ്. **തീർത്ഥ** എന്നറിയപ്പെടുന്ന പ്രത്യേക ജൈന സമൂഹങ്ങളുടെ സ്ഥാപകരായതുകൊണ്ടാണ് തീർത്ഥങ്കരൻ എന്ന് അറിയപ്പെടുന്നത്. കടവ് (നദിക്കു കുറുകെയുള്ള പാത) എന്നാണ് തീർത്ഥം എന്ന പദത്തിന്റെ അർത്ഥം
## 24 തീർത്ഥങ്കരന്മാർ
ഈ കാലഘട്ടത്തിലെ 24 തീർത്ഥങ്കരന്മാരുടെ പേരും അവരുടെ നിറം, അടയാളം എന്നിവസഹിതം താഴെ പട്ടികയായി കൊടുത്തിരിക്കുന്നു.

## ഭാവി തീർത്ഥങ്കരന്മാർ
എല്ലാ കാലചക്രത്തിലും 24 പേർ വീതമുള്ള രണ്ടു ശാഖകളിലുമായി 48 തീർത്ഥങ്കരന്മാർ ജനിക്കും. ഇപ്പോഴത്തെ കാലചക്രത്തിൽ ജനിച്ച ആദ്യ 24-പേരുടെ വിവരങ്ങൾ മുകളിൽ കൊടുത്തിരിക്കുന്ന പട്ടികയിൽ കാണാം. ഇനി ജനിക്കാനിരിക്കുന്ന 24 പേരുടെ പേരുകൾ താഴെ കൊടുത്തിരിക്കുന്ന പ്രകാരമാണ്. വലയത്തിനുള്ളിൽ കൊടുത്തിരിക്കുന്നത് ആത്മാവിന്റെ (പലതിൽ ഒരു) പൂർവ്വ മനുഷ്യജന്മത്തിന്റെ പേരാണ്.

# **പദ്മനാഭ** (ഷ്രെണിക് രാജാവ്)
# **സുർദേവ്** (മഹാവീരന്റെ മാതുലൻ സുപർശ്വ)
# **സുപർശ്വ** (കൗണിക് രാജാവിന്റെ മകൻ ഉദയ് രാജാവ്)
# **സ്വംപ്രഭ്** (The ascetic Pottil)
# **സർവാനുഭൂതി** (Shravak Dridhayadha)
# **ദേവ്‌ശ്രുതി** (Kartik's shreshti)
# **ഉദയനാഥ്** (Shravak Shamkha)
# **പെധൽപുത്ര** (Shravak Anand)
# **പൊട്ടിൽ** (Shravak Sunand)
# **ശതക്** (Sharavak Shatak)
# **മുനിവൃത്** (Krishna's mother Devaki)
# **അമം** (Lord Krishna)
# **സ്രീനിഷ്കാശയ്** (Satyaki Rudhra)
# **നിഷ്‌പുളക്** (Krishna's brother Balbhadra also known as Balrama)
# **നിർമം** (Shravika Sulsa)
# **ചിത്രഗുപ്ത്** (Krishna's brother's mother Rohini)
# **സമാധിനാഥ്** (Revati Gathapatni)
# **സംവർനാഥ്** (Sharavak Shattilak)
# **യശോധർ** (Rishi Dwipayan)
# **വിജയ്** (Arjuna of Mahabharata)
# **മാല്യദേവ്** (Nirgranthaputra or Mallanarada)
# **ദേവചന്ദ്ര** (Shravak Ambadh)
# **അനന്ത്‌വീര്യ** (Shravak Amar)
# **ശ്രീഭദ്രകാർ** (Shanak)

## പുറം കണ്ണികൾ

## അവലംബങ്ങൾ

വർഗ്ഗം:ജൈനമതം
വർഗ്ഗം:തീർത്ഥങ്കരന്മാർ
യേർക്കാട്

തമിഴ്നാട്ടിലെ സേലം ജില്ലയിലെ ഒരു പേരുകേട്ട വിനോദ സഞ്ചാര കേന്ദ്രമാണ്‌ **യേർക്കാട്** (തമിഴ്:ஏற்காடு)അഥവാ **ഏർക്കാട്**. ഇത് ഉഞ്ഞാറൻ മലനിരകളിലെ സെർവ്വരായൻ (ഷെവ്റോയ് കുന്നുകൾ) മലനിരകളിലാണ്‌ സ്ഥിതി ചെയ്യുന്നത്. കടൽനിരപ്പിൽ നിന്നും 1500 മീറ്റർ ഉയരത്തിലാണ്‌ ഏർക്കാടിന്റെ സ്ഥാനം. കാപ്പിത്തോട്ടങ്ങളും ഓറഞ്ച്  തൊടികളുമാണ്‌ ഏർക്കാടിന്റെ പ്രത്യേകതകൾ. ബൊട്ടാണിക്കൽ സർവ്വേ ഓഫ് ഇന്ത്യയുടെ കീഴിലുള്ള ഒരു ഓർക്കിഡ് തോട്ടവും ഇവിടെ ഉണ്ട്. ഏർക്കാടിലെ ഏറ്റവും ഉയരം കൂടിയ സ്ഥലം സെർവ്വരായൻ ക്ഷേത്രമാണ്‌.

## പേരിനു പിന്നിൽ
തടാകം എന്നർത്ഥം വരുന്ന 'ഏരി' എന്ന തമിഴ് വാക്കിനോട് കാട് എന്ന പദം ചേർന്നാണ്‌ ഈ സ്ഥലത്തിനു ഏർക്കാട് എന്ന പേര് വന്നത്.
## ചരിത്രം
## ഭൂമിശാസ്ത്രം
ഏർക്കാടിനു പശ്ചിമഘട്ട മലനിരയിലെ പ്രകൃതി വൈഭവങ്ങളുമായി വളരെ സാമ്യമുണ്ട്. ഏർക്കാട്ടിൽ ചെറുകുരുവികൾ, ബുൾബുൾ, അണ്ണാൻ, ചെവിയൻ മുയലുകൾ, പോത്തുകൾ, മാൻ, കുറുനരി, കീരി, പാമ്പുകൾ, പരുന്ത് എന്നിവയൊക്കെ ധാരാളമായി കാണാൻ കഴിയും. ചുരുക്കത്തിൽ, ഏർക്കാട് പറവകളുടെ പറുദീസയാണ്‌.
## കാർഷികം
കാപ്പിക്കുരുവാണ്‌ ഏർക്കാടിലെ പ്രധാന വിള. 1820-ൽ ഗ്രാഞ്ജ് എസ്റ്റേറ്റ്-ലാണ്‌ ആദ്യമായി കാപ്പിത്തോട്ടം നിർമ്മിച്ചത്. അതിലേക്കായി എം.ഡി.കോക്ക്ബേൺ എന്നയാളാണ്‌ ആഫ്രിക്കയിൽ നിന്നും കാപ്പിച്ചെടികൾ കൊണ്ടുവന്നത്.

ചക്ക, ഓറഞ്ച്, പേരക്ക, സുഗന്ധവ്യഞ്ജനങ്ങൾ എന്നിവയും ഇവിടെ കൃഷിചെയ്യുന്നു. പ്രകൃത്യാൽ തന്നെ ഇവിടെ ഓക്ക് മരങ്ങളും ചന്ദനമരങ്ങളും ധാരാളമായി വളരുന്നു.

## വിദ്യാഭ്യാസം
240px|thumb|മോണ്ട്ഫോർട്ട് സ്കൂൾ
പ്രശസ്തമായ മോണ്ട്ഫോർട്ട് വിദ്യാലയം ഏർക്കാടിലാണ്‌ സ്ഥിതി ചെയ്യുന്നത്. സേലം ഡിവിഷനിൽ ജോലി ചെയ്തിരുന്ന വെള്ളക്കാരായ ഉദ്യോഗസ്ഥരുടെ മക്കൾക്കായാണ്‌ ഇത് പണിതത്. ഇന്ന് തദ്ദേശീയരുൾപ്പടെ പലരും ഇവിടെ പഠിക്കുന്നു.

## ഉത്സവകാലം
വേനൽകാലത്ത് ഏഴ് ദിവസത്തെ "സമ്മർ ഫെസ്റ്റ്" നടക്കാറുണ്ട്. ഇതിൽ പുഷ്പ പ്രദർശനം, ശ്വാന പ്രദർശനം, വള്ളം കളി എന്നിവ നടത്താറുണ്ട്.

## അവലംബം

ലഘുചിത്രം|Church in Yercaud

## ചിത്രശാല

ചിത്രം:Sacred Heart Church,Yercaud.JPG|സേക്രഡ് ഹാർട്ട് പള്ളി
ചിത്രം:Montfort School2,Yercaud.JPG|മോണ്ട്ഫോർട്ട് സ്കൂൾ
ചിത്രം:CSI Shiloh Millennium Church,Yercaud.JPG|സി.എസ്.ഐ.ഷിലോ മില്ലെനിയം പള്ളി
ചിത്രം:Bus Stand,Yercaud.JPG|ബസ് സ്റ്റാൻറ്
ചിത്രം:Servarayan Temple,Yercaud.JPG|സെർവരായൻ ക്ഷേത്രം
ചിത്രം:RajaRajeswariTemple,Yercaud.JPG|രാജരാജേശ്വരി ക്ഷേത്രം
ചിത്രം:Yercaud view.JPG|മല മുകളിൽ നിന്നുള്ള ഒരു ദൃശ്യം
ചിത്രം:Yercaud Scenic beauty.JPG|ഏർക്കാടിൻറെ പ്രകൃതി ഭംഗി
ചിത്രം:Botanical Gardens,Yercaud.JPG|ബൊട്ടാണിക്കൽ തോട്ടം
ചിത്രം:Gents Seat,Yercaud.JPG|ജെൻറ്സ് സീറ്റ്
ചിത്രം:Rose Garden,Yercaud.JPG|റോസ് ഗാർഡൻ
ചിത്രം:Rose Garden2,Yercaud.JPG|റോസ് ഗാർഡൻ
ചിത്രം:Sacred Heart Church2,Yercaud.JPG|സേക്രഡ് ഹാർട്ട് പള്ളി


വർഗ്ഗം:ഇന്ത്യയിലെ പർവ്വതങ്ങൾ
വർഗ്ഗം:തമിഴ്നാട്ടിലെ പട്ടണങ്ങൾ
മാവിലാക്കാവ് ദൈവത്താർ ക്ഷേത്രം

കേരളത്തിൽ കണ്ണൂർ ജില്ലയിൽ കണ്ണൂർ-കൂത്തുപറമ്പ് പാതക്കരികിലായി മാവിലായിയിൽ സ്ഥിതി ചെയ്യുന്ന ക്ഷേത്രം ആണ്‌ **മാവിലാക്കാവ്** . ശ്രീ ദൈവത്താർ ഈശ്വരനാണ്‌ പ്രധാന പ്രതിഷ്ഠ. വിഷു ഉൽസവത്തിന്റെ ഭാഗമായി ഇവിടെ നടന്നുവരുന്ന അടിയുൽസവം പ്രസിദ്ധമാണ്‌. ദൈവത്താർ ഈശ്വരന്റെ തെയ്യാട്ടത്തിന്റെ മുടി അഴിച്ചതിന്‌ ശേഷം ജ്യേഷ്ഠാനുജന്മാരെ പ്രതിനിധാനം ചെയ്യുന്ന മൂത്ത കൂർവാടും ഇളയ കൂർവാടും തമ്മിൽ മൂന്നാംപാലം നിലാഞ്ചിറ വയലിലാണ്‌ 'ഏറ്റുമുട്ടുന്നത്‌'.
ഈ അമ്പലത്തിനടുത്തുള്ള വിദ്യാഭ്യാസ സ്ഥാപനങ്ങൾ ആണ് മാവിലായി_സെൻട്രൽ_എൽ_പി_സ്കൂൾഉം  ആർ ഡി സി മാവിലായിയും

## അവലംബം
 
## പുറത്തേക്കുള്ള കണ്ണികൾ
*യുട്യൂബ് വീഡിയോ
* Kerala Research Programme on Local Level Development, Sacred Groves of North Malabar M. Jayarajan 
*വിക്കിമാപ്പിയ

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
താനൂർ നിയമസഭാമണ്ഡലം

മലപ്പുറം ജില്ലയിലെ തിരൂർ താലൂക്കിൽ ഉൾപ്പെടുന്ന ചെറിയമുണ്ടം, നിറമരുതൂർ,ഒഴൂർ, പൊന്മുണ്ടം,  താനാളൂർ എന്നീ പഞ്ചായത്തുകളും താനൂർ നഗരസഭയും ഉൾപ്പെടുന്ന നിയമസഭാമണ്ഡലമാണ് **താനൂർ നിയമസഭാമണ്ഡലം**. 2016-ൽ ഈ നിയോജക മണ്ഡലത്തിലെ ഇപ്പോഴത്തെ എം.എൽ.എ. വി. അബ്ദുൽറഹ്മാൻ മുസ്ലിം ലീഗിലെ അബ്ദുറഹിമാൻ രണ്ടത്താണിയെ 4918 വോട്ടിന് പരാജയപ്പെടുത്തി. 2021ൽ യൂത്ത് ലീഗ് സംസ്ഥാന സെക്രട്ടറിയായിരുന്ന പി കെ
 ഫിറോസിനെ 895 വോട്ടിന് പരാജയപ്പെടുത്തിയ വി അബ്ദുറഹിമാൻ രണ്ടാം പിണറായി സർക്കാരിൽ കായിക മന്ത്രിയാണ്.
 
{ "type": "ExternalData",  "service": "geoshape",  "ids": "Q13112429,Q13112911,Q13110838,Q13113494,Q13112439,Q13112039"}

## 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
മലപ്പുറം ജില്ലയിലെ  നന്നമ്പ്ര,ഒഴൂർ,താനാളൂർ,പൊന്മുണ്ടം,എടരിക്കോട്,താനൂർ,തെന്നല,പറപ്പൂർ,നിറമരതൂർ,പെരുമണ്ണ ക്ലാരി എന്നീ ഗ്രാമപഞ്ചായത്തുകൾ ഉൾപ്പെടുന്ന നിയമസഭാമണ്ഡലമായിരുന്നു താനൂർ നിയമസഭാമണ്ഡലം.

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
*താനൂർ

## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കൊടകര

കേരളത്തിലെ തൃശ്ശൂർ ജില്ലയിലെ ഒരു പട്ടണമാണ് **കൊടകര**. ദേശീയപാത 544(പഴയ 47)-ൽ തൃശ്ശൂർ പട്ടണത്തിനു 20 കിലോമീറ്റർ തെക്കായി (ചാലക്കുടിക്ക് 10 കിലോമീറ്റർ വടക്ക്) ആണ് കൊടകര സ്ഥിതിചെയ്യുന്നത്.

## ചരിത്രം
അയ്യൻ ചിരികണ്ടൻ എന്ന സാമന്തരാജാവിന്റെ ഭരണത്തിൻ കീഴിലായിരുന്നതും ഇന്നത്തെ ചാലക്കുടി താലൂക്കിന്റെ ഭാഗവുമായ ഒരു ഭൂപ്രദേശമാണ്‌ കൊടകരഗ്രാമം. ഈ പ്രദേശത്തിന്റെ ഏറിയഭാഗവും പന്തല്ലൂർ കർത്താക്കന്മാരുടെ കൈവശമായിരുന്നു. കാലക്രമേണ ഈ പ്രദേശത്തിന്റെ കുറേഭാഗം കോടശ്ശേരി കർത്താക്കന്മാർ കൈവശപ്പെടുത്തി. പിന്നീട് വളരെ കിടമൽസരങ്ങളും, ബലപ്രയോഗങ്ങളും നടന്നെങ്കിലും പന്തല്ലൂർ കർത്താക്കന്മാർ വിട്ടുകൊടുക്കാതെ സംരക്ഷിച്ചുപോന്ന സ്ഥലത്തെ പില്ക്കാലത്ത് “കൊടുക്കാത്ത കര” എന്ന് വിളിച്ചുപോന്നു എന്നാണ്‌ ഐതിഹ്യം. പിന്നീട് അത് “കൊടകര” യായി ലോപിച്ചത്രേ.
 
## ഗതാഗതം
ഗതാഗത സൌകര്യം വളരെയേറെയുള്ള പ്രദേശമാണ്‌ കൊടകര. ദേശീയപാത 47 നെ മുറിഞ്ഞുകടന്നുപോകുന്ന ഇരിങ്ങാലക്കുട-വെള്ളിക്കുളങ്ങര റോഡ് സന്ധിക്കുന്നത് കൊടകര ജംഗ്ഷനിലാണ്‌. പുതുക്കാട് ,ചാലക്കുടി പട്ടണങ്ങൾക്ക് ഇടയിൽ ആണ് കൊടകര സ്ഥിതി ചെയ്യുന്നത് . കൊടകരയോട് ഏറ്റവുമടുത്ത കെ എസ് ആർ ടി സി ബസ് സ്റ്റാന്റ് പുതുക്കാടാണ് . കൊടകരയ്ക്ക് ഏറ്റവും അടുത്തുള്ള റെയിൽ‌വേ സ്റ്റേഷൻ ഇരിങ്ങാലക്കുട റെയിൽവേ സ്റ്റേഷൻ. നെടുമ്പാശ്ശേരി അന്താരാഷ്ട്ര വിമാനത്താവളം ആണ് ഏറ്റവും അടുത്തുള്ള വിമാനത്താവളം.

## ഭരണസംവിധാനം
ഭരണപരമായി കൊടകര ഒരു ഗ്രാമപഞ്ചായത്താണ്‌. ഭൂവിസ്തൃതി കുറവാണെങ്കിലും സാമ്പത്തികമായി ഉയർന്ന നിലയിലുള്ള ഒരു തദ്ദേശസ്വയംഭരണസ്ഥാപനമാണ്‌ കൊടകര ഗ്രാമപഞ്ചായത്ത്. തൃശ്ശൂർ ജില്ലാപഞ്ചായത്തിനു കീഴിലുള്ള കൊടകര ബ്ലോക്ക് പഞ്ചായത്തിലെ 7 ഗ്രാമപഞ്ചായത്തുകളിലൊന്നാണ്‌ കൊടകര. ബ്ളോക്ക് പഞ്ചായത്ത് ആസ്ഥാനം പുതുക്കാട് സ്ഥിതിചെയ്യുന്നു. മുൻപ് കൊടകര നിയമസഭാ നിയോജകമണ്ഡലത്തിലായിരുന്ന ഈ ഗ്രാമപഞ്ചായത്ത് നിയോജകമണ്ഡലങ്ങളുടെ പുനഃസംഘടനയോടെ ചാലക്കുടി നിയമസഭാനിയോജകമണ്ഡലത്തിനുകീഴിലായി. 
കൊടകര ഗ്രാമപഞ്ചായത്തിൽ നിലവിൽ 19 വാർഡുകളാണുള്ളത്.

## കൊടകര ഷഷ്ഠി
കൊടകരയിലെ ഒരു പ്രധാന ഉൽസവമാണ് ഷഷ്ഠി. കുന്നതൃക്കോവിൽ സുബ്രഹ്മണ്യസ്വാമി ക്ഷേത്രത്തിലെ ഉത്സവമാണ്. ഷഷ്ഠിക്ക് കാവടി സ൦ഘങ്ങൾ പൂനിലാർകാവ് ദേവീക്ഷേത്രത്തിൽ പ്രവേശിച്ച് കാവടിയാട്ട൦ നടത്തുന്നു.വൃശ്ചികമാസത്തിലാണ് ഈ ആഘോഷം നടക്കുന്നത്. ജാതി-മത വ്യത്യാസമില്ലാതെ എല്ലാവരും ഒത്തുചേരുന്ന ആഘോഷമാണിത്.

## ചിത്രശാല

ചിത്രം:St.Joseph's_Church,Kodakara.JPG|സെ. ജോസഫ്സ് ഫൊറോന പള്ളി,കൊടകര
ചിത്രം:Kodakara_junction.JPG|കൊടകര ജങ്ഷൻ
ചിത്രം:പൂനിലാർക്കവ്ഭഗവതിക്ഷേത്ര,കൊടകര.JPG|പൂനിലാർക്കാവ് ഭഗവതി ക്ഷേത്രം,കൊടകര


## അവലംബം

* കേരള സംസ്ഥാന ഔദ്യോഗിക വെബ വിലാസം 
*തദ്ദേശസ്വയംഭരണ സ്ഥാപനങ്ങൾ ഔദ്യോഗിക വെബ് വിലാസം 
*നമ്മുടെ കൊടകര വെബ് സൈറ്റ്
*Census data 2001.

## പുറത്തുനിന്നുള്ള കണ്ണികൾ

----
ചക്രാത

ഇന്ത്യയിലെ ഉത്തരാഖണ്ഡ് സംസ്ഥാനത്തിലെ ഡെറാഡൂൺ ജില്ലയിലെ ഒരു കന്റോണ്മെന്റ് പട്ടണമാണ് **ചക്രാത**. (ഹിന്ദി:चक्राता) 

സമുദ്രനിരപ്പിൽ നിന്ന് 5,500-6,500 അടി ഉയരത്തിൽ ഡെറാഡൂണിൽ നിന്ന് 92 കി.മി ദൂരത്തിൽ സ്ഥിതി ചെയ്യുന്ന ഈ പട്ടണം ടോൺസ് നദിക്കും യമുന നദിക്കും ഇടയിലാണ്. ഇത് ബ്രിട്ടീഷ് സേനയുടെ കന്റോൺ‌മെന്റ് ആയിരുന്നു. ചക്രാതയുടെ പടിഞ്ഞാറെ അറ്റത്ത് ഹിമാചൽ പ്രദേശും കിഴക്ക് ഭാഗത്ത്  മസ്സൂറിയും, ഗഡ്‌വാലും സ്ഥിതി ചെയ്യുന്നു. 

## ചരിത്രം
ആദ്യം ഈ സ്ഥലം *ജൌൻസർ ബവർ* എന്നാണ് അറിയപ്പെട്ടിരുന്നത്.  അടുത്തുള്ള ഒരു ഗ്രാ‍മത്തിന്റെ പേരാണ് ഇത്.  ഇവിടെ താമസിച്ചിരുന്ന *ജൌൻസരി* എന്ന  വർഗക്കാരുടെ പേര് കൊണ്ടായിരുന്നു ഈ പേര് ലഭിച്ചത്. 

1866 ൽ ഇവിടെ ബ്രിട്ടീഷ് ഇന്ത്യൻ ആർമിയുടെ 55 അം റെജിമെന്റിന്റെ കന്റോൺ‌മെന്റ് സ്ഥാപിക്കപ്പെട്ടൂ. . 1869 ഏപ്രിൽ മുതൽ   ഇവിടെ സൈന്യം താവളമടിച്ചു തുടങ്ങി.  .  

## കന്റോൺ‌മെന്റ്
ചക്രാത ഒരു നിയന്ത്രിത കന്റോൺ‌മെന്റ് സ്ഥലമാണ്. ടൂറിസ്റ്റുകൾക്ക് വളരെയധികം നിയന്ത്രണത്തോടെ മാത്രമേ ഇവിടേക്ക് പ്രവേശന അനുവാദം ലഭിക്കുകയുള്ളൂ. ഇന്ത്യൻ സേനയുടെ വളരെയധികം സ്വകാര്യതയുള്ള ടിബറ്റിയൻ സേനയായ സ്പെഷൽ ഫ്രണ്ടിയർ ഫോഴ്സിന്റെ  (Special Frontier Force) കേന്ദ്രമാണ് ചക്രത. ഇത് *എസ്റ്റാബ്ലിഷ്മെന്റ് 22* (Establishment 22) അഥവാ *ടു ടൂ* (Two-Two) എന്നറിയപ്പെടുന്ന ടിബറ്റിയൻ സേനയാണ്. 1962 ലെ ഇന്ത്യ-ചൈന യുദ്ധത്തിന് ശേഷം രൂപം കൊണ്ട സേനയാണ് ഇത്. 

## ആകർഷണകേന്ദ്രങ്ങൾ
* ചക്രാതയുടെ ചുട്ടും നിബിഡ വനങ്ങൾ നിറഞ്ഞ സ്ഥലങ്ങൾ കൂടുതലാണ്. ഓക്ക്  മരങ്ങൾ ധാരാളം ഇവിടെ കാണപ്പെടുന്നു.  
* മറ്റൊരു പ്രധാന  ആകർഷണം ടൈഗർ ഫാൾ  എന്നറിയപ്പെടുന്ന ഒരു  വെള്ളച്ചാട്ടമാണ്. 

* ഇവിടെ നിന്ന് നോക്കിയാൽ ഹിമാലയത്തിന്റെ മനോഹരമായ ദൃശ്യം കാണാവുന്നതാണ്. 

## അവലംബം

## പുറത്തേക്കുള്ള കണ്ണികൾ

* Chakrata Tahsil & Town, The Imperial Gazetteer of India, v. 10, p. 125., 1909 
* Chakrata on wikimapia
വിഭാഗം: ഇന്ത്യയിലെ മലമ്പ്രദേശങ്ങൾ
പാഞ്ഞാൾ

കേരളത്തിലെ തൃശ്ശൂർ ജില്ലയിൽ തലപ്പിള്ളി താലൂക്കിൽ ഭാരതപ്പുഴയ്ക്കു സമീപം സ്ഥിതിചെയ്യുന്ന ഒരു ഗ്രാമമാണ് **പാഞ്ഞാൾ**. പാഞ്ഞാൾ ഗ്രാമപഞ്ചായത്തിന്റെ ഭാഗമാണിത്.

## ഐതിഹ്യം
പാഞ്ഞാൾ എന്ന പേരിനെപ്പറ്റി നിരവധി ഐതിഹ്യങ്ങൾ നിലനില്ക്കുന്നു. പാഞ്ഞാളിലെ പുരാതനമായ ലക്ഷ്മീനാരായണക്ഷേത്രം പാഞ്ചാലരാജാവ്  ദ്രുപദനാണ് സ്ഥാപിച്ചതെന്നും തത്ഭവമാണു ഈ പേരിനു ആധാരമെന്നും കരുതപ്പെടുന്നു. പാണ്ഡവർ ആരാധനയ്ക്കുപയോഗിച്ചിരുന്ന "*പാർ‌വള്ളിപ്പൂമാല*" ഇപ്പോഴും ഈ ക്ഷേത്രത്തിൽ ആരാധയ്ക്കായി ഉപയോഗിച്ച് വരുന്നു.

എ.ഡി. 16 മുതൽ 18 ശതകം വരെ സാമൂതിരി രാജാക്കന്മാർ കൊച്ചിരാജ്യത്തെ നിരന്തരം ആക്രമിച്ചതിനാൽ പെരുവനം ഗ്രാമത്തിൽ നിന്നും പാഞ്ഞുവന്നവരാണ് ഇവിടുത്തുകാരെന്നും ആയതിനാൽ ഈ സ്ഥലത്തെ പാഞ്ഞാൾ എന്നും വിളിച്ച് പോരുന്നുവെന്നും പറയപ്പെടുന്നു.

ആർക്കിയോളജി വിഭാഗത്തിന്റെ ഒരു സമീപകാലപഠനത്തിൽ മഹാരാഷ്ട്രയിൽ പാഞ്ചാല എന്നൊരു സ്ഥലമുണ്ടെന്നും അവിടുത്തുകാർ ജയ്മുനിയ്ക്ക് പ്രാധാന്യം നല്കുന്നുണ്ടെന്നും ജൈമിനീയ ശാഖയിൽ‌പ്പെട്ടവരാണ് പാഞ്ഞാളിലെ  നമ്പൂതിരിമാർ എന്നും കരുതപ്പെടുന്നു.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വടക്കാഞ്ചേരി

തൃശ്ശൂർ ജില്ലയിലെ‍ തലപ്പിള്ളി താലൂക്കിന്റെ ആസ്ഥാനമായുള്ള പട്ടണമാണ് **വടക്കാഞ്ചേരി**. 1860 വരെ ഈ പ്രദേശം ചേലക്കര താലൂക്കിന്റെ ഭാഗമായിരുന്നു. തൃശ്ശൂരിൽ നിന്ന് 20 കിലോമീറ്റർ വടക്കുമാറി സ്ഥിതിചെയ്യുന്ന, ജില്ലയുടെ വടക്കുഭാഗത്തെ പ്രധാനപ്പെട്ട ഈ പട്ടണം വടക്കുഭാഗത്തുള്ള ചെറുപട്ടണങ്ങളെ പരസ്പരം ബന്ധപ്പെടുത്തുന്നതിൽ പ്രധാ‍ന പങ്ക് വഹിക്കുന്നു. മുണ്ടത്തിക്കോട് പഞ്ചായത്തുമായി ലയിച്ചുകൊണ്ട് വടക്കാഞ്ചേരിക്ക് സർക്കാരിൽ നിന്ന് മുനിസിപ്പാലിറ്റി പദവി ലഭിച്ചു. സമാനമായി ഉച്ചരിക്കുന്ന പേരുള്ള വടക്കാഞ്ചേരി പാലക്കാട് ജില്ലയിലുണ്ട്. വാഴാനി ഡാം, പൂമല ഡാം എന്നിവ ഈ പ്രദേശത്തിന് വളരെ അടുത്തു കിടക്കുന്ന ടൂറിസം ടെസ്റ്റിനേഷനുകളാണ്. ഉത്രാളിക്കാവ് പൂരം ആണ് വടക്കാഞ്ചേരി നിവാസികളുടെ വലിയ ആഘോഷം. ഇതോടൊപ്പം മച്ചാട് മാമാങ്കവും വടക്കാഞ്ചേരി ഫെറോന പള്ളി പെരുനാളും നബി ദിനവും ആഘോഷിക്കുന്നു. കേരള കലാമണ്ഡലം വടക്കാഞ്ചേരിക്ക് അടുത്ത് ചെറുതുരുത്തിയിലാണ് സ്ഥിതിചെയ്യുന്നത്. ജില്ലയിലെ ഒരു പ്രധാന റെയിൽവേ സ്റ്റേഷനാണ് വടക്കാഞ്ചേരിയിലേത്. തൃശൂർ മെഡിക്കൽ കോളജ് ഈ പട്ടണത്തിന് വളരെ അടുത്താണ്. ഒരു ഗവ: ജില്ലാ ആശുപത്രിയും രണ്ട് സ്വകാര്യ ആശുപത്രികളും ഈ പട്ടണത്തിൽ ഉണ്ട്. രണ്ട് കോടതികളും പോലീസ്, ഫയർ ഫോഴ്സ്, മിനി സിവിൽ സ്റ്റേഷൻ, രണ്ടിലധികം സർക്കാർ സ്കൂളുകൾ എന്നിങ്ങനെ അനേകം സ്വകാര്യ സ്കൂളുകൾ ഇവിടെ നിലനിൽക്കുന്നു. വാഴാനിയിൽ നിന്നും ഒഴുകിയെത്തുന്ന പുഴ, രണ്ട് ബസ് സ്റ്റാന്റുകൾ (ടൗൺ, ഓട്ടുപാറ), ശ്രീ വ്യാസാ കോളജ് എന്നിവയെല്ലാം വടക്കാഞ്ചേരിയുടെ സ്വന്തമാണ്. 

### പ്രാന്തപ്രദേശങ്ങളും ഗ്രാമങ്ങളും

* കുമരനെല്ലൂർ
* തെക്കുംകര
* മലക്ക (കേരളം)
* നാലാംകോട്

## ഇതു കൂടി കാണുക
* വടക്കാഞ്ചേരി നഗരസഭ
* വടക്കാഞ്ചേരി നിയമസഭാമണ്ഡലം

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
പുതുക്കാട്

കേരളത്തിലെ തൃശ്ശൂർ ജില്ലയിലെ മുകുന്ദപുരം താലൂക്കിലെ ഒരു പ്രധാനപ്പെട്ട പട്ടണമാണ്‌ **പുതുക്കാട്**. തൃശ്ശൂർ പട്ടണത്തിൽ നിന്ന് 15 കിലോമീറ്റർ ദൂരത്തിൽ ദേശീയപാത 47-ൽ സ്ഥിതി ചെയ്യുന്ന പുതുക്കാട്.

## അധികാരപരിധികൾ
* പാർലമെന്റ് മണ്ഡലം - തൃശ്ശൂർ ലോക്‌സഭാമണ്ഡലം
* നിയമസഭ മണ്ഡലം - പുതുക്കാട് നിയമസഭാമണ്ഡലം
* വിദ്യഭ്യാസ ഉപജില്ല - ഇരിഞ്ഞാലക്കുട
* വിദ്യഭ്യാസ ജില്ല - ഇരിഞ്ഞാലക്കുട
* വില്ലേജ് - തൊറവ്
* പോലിസ് സ്റ്റേഷൻ - പുതുക്കാട്
*പഞ്ചായത്ത്‌ പുതുക്കാട്

## പ്രധാന സ്ഥാപനങ്ങൾ
താലൂക്ക് ആശുപത്രി പുതുക്കാട് 

ബ്ലോക്ക് പഞ്ചായത്ത്-പുതുക്കാട് 

പൊതുമരാമത്ത് ഓഫീസ് -പുതുക്കാട് 

പോസ്റ്റ് ഓഫീസ് പുതുക്കാട് 

ട്രഷറി 

സപ്ലൈകോ

പ്രജ്യോതി നികേതൻ കോളേജ്

GovtHSS

St. Antonys HSS

സെൻ്റ് ആന്റണിസ് ഫൊറോനെ പള്ളി

കുറുമാലിക്കാവ് ഭഗവതി ക്ഷേത്രം

Marymatha ICSE School

റെയിൽവേ സ്റ്റേഷൻ

KSRTC ബസ് സ്റ്റേഷൻ

പോലീസ് സ്റ്റേഷൻ

ഫയർ സ്റ്റേഷൻ

## എത്തിച്ചേരാനുള്ള വഴി
* എൻ.എച്ച് 544 ൽ തൃശ്ശൂർ-എറണാകുളം വഴിയിൽ ചാലക്കുടിക്കും  തൃശൂരിനും ഇടയിൽ  സ്ഥിതി ചെയ്യുന്നു കെഎസ് ആർ ടി സി എല്ലാ ദീർഘദൂര സർവ്വീസുകൾക്കും പുതുക്കാട് സ്റ്റോപ്പും ഫെയർ സ്റ്റേജും ഉണ്ട്
*തൃശൂർ -കൊടുങ്ങല്ലൂർ സംസ്ഥാന പാതയിൽ ഊരകം ജംഗ്ഷനിൽ നിന്ന് 7 കിലോമീറ്റർ ദൂരം 
* റെയിൽ വഴി - അടുത്തുള്ള റെയിൽ‌വേ സ്റ്റേഷൻ പുതുക്കാട് ഫോൺ 04802751320 
* വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

## സമീപ ഗ്രാമങ്ങൾ
പുതുക്കാട് ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 
* ആമ്പല്ലൂർ
* നെല്ലായി
* കുറുമാലി
* ചെങ്ങാലൂർ
*പാഴായി 
*കാഞ്ഞുപ്പാടം 
*തൊറവ്
*നന്തിപുലം 
*തൊട്ടിപ്പാൾ
*മണ്ണംപേട്ട
*കല്ലൂർ
*ചിറ്റിശ്ശേരി
*ആറാട്ടുപുഴ
*ഊരകം
*വെണ്ടോർ

## പ്രധാന വ്യക്തികൾ

* പി.പി. ജോർജ്
* സി. രവീന്ദ്രനാഥ്
*കെ.ടി.അച്യുതൻ
*സി. അച്യുതമേനോൻ
* കെ കെ രാമചന്ദ്രൻ
* മാർ ആൻഡ്രൂസ് താഴത്ത്
* സി. ജി. ജനാർദ്ദനൻ
* എം. കെ. പോൾസൺ മാസ്റ്റർ
* അരുൺ ലോഹിദാക്ഷൻ

## ചിത്രശാല



വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മൈക്കൽ ക്രൈറ്റൺ

**ജോൺ മൈക്കൽ ക്രൈറ്റൺ**, M.D. (ഒക്ടോബർ 23, 1942 - നവംബർ 4, 2008   , (October 23, 1942 – November 4, 2008)
അമേരിക്കൻ എഴുത്തുകാരനും സിനിമാനിർമ്മാതാവും സിനിമാസം‌വിധായകനും ടെലിവിഷൻ പ്രൊഡ്യൂസറുമായിരുന്നു.അദ്ദേഹത്തിന്റെ പ്രധാനകൃതികളിൽ  ജുറാസ്സിക്‌ പാർക്ക്‌, ദ ആൻഡ്രോമിഡ സ്ട്രയ്ൻ, കോംഗോ, ഡിസ്ക്ലോസർ, ദ് റൈസിങ് സൺ, ടൈംലൈൻ, സ്റ്റേറ്റ് ഒഫ് ഫിയർ, പ്രേ, നെക്സ്റ്റ് എന്നിവ  ഉൾപ്പെടുന്നു, പൈറേറ്റ് ലാറ്റിറ്റ്യൂഡ്സ് എന്ന നോവൽ അദ്ദേഹത്തിന്റെ മരണാനന്തരമാണ് പ്രസിധീകരിക്കപ്പെട്ടത്  . അദ്ദേഹത്തിന്റെ കൃതികൾ ലോകമെമ്പാടുമായി 15 കോടിയിലേറേ പ്രതികൾ വിറ്റഴിഞ്ഞിട്ടുണ്ട്.
ജുറാസ്സിക്‌ പാർക്ക്‌, ദ ആൻഡ്രോമിഡ സ്ട്രയ്ൻ, കോംഗോ, ഡിസ്ക്ലോസർ തുടങ്ങിയ ചലച്ചിത്രങ്ങൾ അദ്ദേഹത്തിന്റെ നോവലുകളെ അടിസ്ഥാനമാക്കി നിർമ്മിച്ചവയാണ്‌.

ഷിക്കാഗോയിൽ 1942 ഒക്ടോബർ 23നാണ്‌ മൈക്കൽ ക്രൈറ്റൺ ജനിച്ചത്..

## അവലംബം

വർഗ്ഗം:ശാസ്ത്രസാഹിത്യകാർ

വർഗ്ഗം:1942-ൽ ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:നവംബർ 4-ന് മരിച്ചവർ

വർഗ്ഗം:അമേരിക്കൻ നോവലെഴുത്തുകാർ
കൊരട്ടി

കേരളത്തിലെ തൃശൂർ ജില്ലയിലെ ചാലക്കുടി താലൂക്കിൽ,ചാലക്കുടിയിൽ നിന്ന് അഞ്ച് കിലോമീറ്റർ തെക്ക് മാറി ദേശീയപാതക്കരുകിൽ സ്ഥിതി ചെയ്യുന്ന ഒരു ചെറിയ പട്ടണമാണ്‌ **കൊരട്ടി**. കൊരട്ടി ഗ്രാമപഞ്ചായത്തിന്റെ ആസ്ഥാനമാണിത്.

കൊരട്ടി അങ്ങാടി റെയിൽവെ സ്റ്റേഷൻ ഈ പട്ടണത്തിലാണ്‌.

## പേരിനു പിന്നിൽ
പ്രാചീന കാലത്ത് ഇത് ഒരു ബുദ്ധസാംസ്കാരിക കേന്ദ്രമായിരുന്നു. ചേര രാജാക്കന്മാർ ശ്രമണമതം സ്വീകരിച്ച് അവർ അർഹതപദം സ്വീകരിക്കുന്നതോടെ അവരുടെ പേരിൽ സാസ്ംകാരിക കേന്ദ്രങ്ങൾ സ്ഥാപിക്കപ്പെട്ടിരുന്നു, ചേര രാജാക്കന്മാർ കുറവർ( പുലയർ) വംശത്തിൽ പെട്ടവരുണ്ടായിരുന്നെന്നും ചേര രാജ്ഞിയെ കുറത്തി, കുരത്തി എന്നും വിളിച്ചിരുന്നു എന്നും രേഖകൾ ഉണ്ട്. ബൗദ്ധ-ജൈന സന്യാസിമാരെ പൊതുവായും കുരത്തികൾ എന്നു വിളിച്ചിരുന്നു. കുരത്തി ഇംഗ്ലീഷ് ലിപിയാകുമ്പോൾ കുരട്ടി എന്നും കൊരട്ടി എന്നും ശബ്ദഭേദം വന്നതാവാം എന്നും സ്ഥലനാമചരിത്രകാരൻ വിവികെ വാലത്ത് സൂചിപ്പിക്കുന്നു. ചേന്ദമംഗലത്ത് കൊരട്ടിപ്പറമ്പ് എന്ന സ്ഥലത്ത് ബുദ്ധക്ഷേത്രത്തിന്റെ അവശീഷ്ടങ്ങൾ കണ്ടെടുത്തത് ഇതിനെ ശരിവക്കുന്നു. 

## ചരിത്രം
പുരാതനകാലത്ത് ബുദ്ധമതഭക്തനായ ആയ് രാജാവ് വിക്രമാദിത്യവരഗുണന്റെ ചെപ്പേട് കൊരട്ടിനിലനിന്നിരുന്ന ചേന്ദമംഗലത്തു നിന്നും കണ്ടെടുത്തിട്ടുണ്ട്. അക്കാലത്തെ പ്രമുഖ ബുദ്ധകേന്ദ്രമായിരുന്നു കൊരട്ടി. ബൗദ്ധ സന്യാസിമാരെ കുരത്തികൾ എന്നാണ് വിളിച്ചിരുന്നത്

## ഭൂമിശാസ്ത്രം

## അധികാര പരിധികൾ

* പോലിസ് സ്റ്റേഷൻ - കൊരട്ടി പോലിസ് സ്റ്റേഷൻ

## പ്രധാന വിദ്യഭ്യാസസ്ഥാപനങ്ങൾ

#ഗവണ്മെന്റ് പോളിടെൿനിക് കൊരട്ടി
#എം.എ.എം.എച്ച്.എസ്.
#എൽ.എഫ്.സി.എച്ച്.എസ്സ്. കൊരട്ടി.
#പഞ്ചായത്ത് എൽ.പി. സ്കൂൾ, കൊരട്ടി
# എം.എസ്‌.യു.പി.സ്കൂൾ, കൊരട്ടി

## വ്യവസായം
* ഇൻഫൊ പാർക്ക്, കൊരട്ടി - കേരളത്തിൽ മൂന്നാമതായി ആരംഭിച്ച വിവര സാങ്കേതിക കേന്ദ്രമാണിത്.
* കിൻഫ്രയുടെ മിനി വ്യവസായ പാർക്ക് ഇവിടെ പ്രവർത്തിക്കുന്നുണ്ട്.
* വൈഗൈ ത്രെഡ്സ്
* കാർബൊറണ്ടം യൂണിവേർസൽ ലിമിറ്റഡ് (നാലുകെട്ട്)
## ദേവാലയങ്ങൾ
### കൊരട്ടി പള്ളി

മദ്ധ്യകേരളത്തിലെ പ്രശസ്തമായ ഒരു മരിയൻ തീർത്ഥാടന കേന്ദ്രമാണു സെന്റ് മേരീസ് ഫൊറോന പള്ളി, കൊരട്ടി. എറണാകുളം-അങ്കമാലി അതിരൂപതക്കു കീഴിലുള്ള ഒരു ഫൊറോന പള്ളിയാണു ഇത്. കൊരട്ടി പെരുന്നാൾ എന്നു പ്രാദേശികമായി അറിയപ്പെടുന്ന കൊരട്ടിമുത്തിയുടെ തിരുന്നാൾ എല്ലാ വർഷവും ഒക്ടോബർ പത്തു കഴിഞ്ഞു വരുന്ന ഞായറാഴച ദിവസം ആഘോഷിച്ചു വരുന്നു. തിരുന്നാളിനോടനുന്ധിച്ചുള്ള പൂവൻകുല നേർച്ച, അങ്ങാടി പ്രദക്ഷിണം എന്നിവ വളരെ പ്രസിദ്ധമാണു.

### ഹോളി ഫാമിലി ചർച്ച്, കട്ടപ്പുറം
മദ്ധ്യകേരളത്തിലെ പ്രശസ്തമായ മരിയൻ തീർത്ഥാടന കേന്ദ്രമായ കൊരട്ടി പള്ളിക്കു കീഴിലുള്ള ഒരു കുരിശുപള്ളിയാണു ഇത്

## സമീപ ഗ്രാമങ്ങൾ

* മേലൂർ
* കറുകുറ്റി
* കാടുകുറ്റി
* മുരിങ്ങൂർ  	 
* ചുനക്കര 	 
* നാലുകെട്ട് 	
* തിരുമുടിക്കുന്ന് 	 
* ചിറങ്ങര 	
* വാളൂർ‌ - ചാലക്കുടിപ്പുഴ ഈ ഗ്രാമത്തിലൂടെ ഒഴുകുന്നു.
* കട്ടപ്പുറം
* കൊനൂർ

## ഇതും കാണുക
## കുറിപ്പുകൾ
 
* ബുദ്ധ ജൈനസന്യാസിമാരെ കുരത്തികൾ എന്നു വിളിച്ചിരുന്നു. "സ്വസ്തി ശ്രീ വിക്കിരമാതിത്തവരകുണർക്കു ചെല്ലാനിന്റെ യാണ്ടുയിരുപത്തെട്ടുയിവ്വാണ്ടു പേരങ്കുടി അട്ടനേമി പടാാമണാക്കികൾ കുണന്താങ്കി കുരത്തികൾ തിരുച്ചാരണത്തു പടാരിയാകു എന്നു തുടങ്ങുന്ന രേഖ- TAS No. 12, 1912, p 194, 195

## അവലംബം


വർഗ്ഗം:തൃശ്ശൂർ ജില്ലയിലെ പട്ടണങ്ങൾ
ഹസ്തമുദ്ര

thumb|240px|ശിഖര ഹസ്തം
ഭാരതീയ നൃത്തത്തിൽ മുഖ്യസ്ഥാനം വഹിക്കുന്ന ആംഗികാഭിനയത്തിനുള്ള മുഖ്യോപാധി ഹസ്തമുദ്രകളാണ്. ഈ ആംഗികമുദ്രകളെ ദൈവികം, വൈദികം, മാനുഷികം എന്നിങ്ങനെ മൂന്ന് തരമായി തിരിച്ചിട്ടുണ്ട്. പൂജാദികർമങ്ങൾ ചെയ്യുന്നതിൻ ഉപയോഗിക്കുന്നവയെ “ദൈവികം“ എന്നും വേദോപാധികൾക്കുള്ളവയെ “വൈദികം“ എന്നും നാട്യാദികൾക്കുള്ളവയെ “മാനുഷികം“ എന്നും പറയാം. ഈ മുദ്രകൾ വൈദികതന്ത്രികളിൽ നിന്നും ചാക്യാന്മാർക്കും അവരിൽ നിന്നും മറ്റ് കലാകാരമാർക്കും ലഭിച്ചു എന്നാണ് ഐതിഹ്യം.

## അടിസ്ഥാനമുദ്രകൾ
കഥകളി തുടങ്ങിയ നൃത്യനാട്യാദികൾക്ക് സാധാരണ കേരളത്തിൽ പ്രായോഗിക രൂപത്തിൽ കാണിച്ചുവരുന്നത് "ഹസ്തലക്ഷണദീപിക" എന്ന ഗ്രന്ഥത്തിൽ നിർദ്ദേശിച്ചിട്ടുള്ള ഇരുപത്തിനാലു അടിസ്ഥാനമുദ്രകൾ ആണ്.

ഇങ്ങനെ ഇരുപത്തിനാലു അടിസ്ഥാനമുദ്രകളാകുന്നു.

## വിവിധ തരം ഹസ്തമുദ്രകൾ
അടിസ്ഥാനമുദ്രകളെ സം‌യുക്തം, അസം‌യുക്തം, മിശ്രം, സമാനം, സാങ്കേതികം, വ്യഞ്ജകം, അനുകരണം എന്നിങ്ങനെ ഏഴ് വിധം ഉണ്ട്.

ഓരോ മുദ്രയുടേയും ആകൃതി നോക്കിയാണ് പേരു നൽകിയിരിക്കുന്നത്. രണ്ട് കൈകളെക്കൊണ്ട് ഒരേ മുദ്ര കാണിക്കുന്നതിന് "സം‌യുക്തം" എന്നും, ഒരു കൈകൊണ്ട് കാണിക്കുന്നതിന്‌ "അസം‌യുക്തം" എന്നും, വിഭിന്ന മുദ്രകൾ രണ്ട് കൈകളെക്കൊണ്ട് കാണിക്കുന്നതിന്‌ "മിശ്രം" എന്നും, ഒരേ മുദ്രകൊണ്ട് ഒന്നിലധികം വസ്തുക്കളെ കാണിക്കുന്നതിനെ "സമാനമുദ്ര" എന്നും പറയുന്നു. ഒരു ആശയത്തെ പ്രകടിപ്പിക്കുവാൻ ഉദ്ദേശിക്കുന്നുവോ അവയെ കാണിക്കുവാൻ ഉപയോഗിക്കുന്ന മുദ്രകളെ "വ്യഞ്ജകമുദ്ര" എന്ന് പറയുന്നു. ഏതൊരു വസ്തുവിനെ കാണിക്കുന്നുവോ അതിന്റ ആകൃതിയും പ്രകൃതിയും അനുകരിക്കുന്നതുകൊണ്ട് ഈ മുദ്രകളെ "അനുകരണ മുദ്ര" എന്ന് പറയുന്നു

മുദ്രയുടെ ചലനങ്ങളെ ഹസ്തകരണങ്ങൾ എന്ന് വിശേഷിപ്പിക്കുന്നു.നാലുതരത്തിലുള്ള ഹസ്തകരണങ്ങളാണ് നാട്യശാസ്ത്രത്തിൽ നിർദ്ദേശിച്ചിട്ടുള്ളത്.
* **ആവേഷ്ടിതകരണം**
: ചൂണ്ടുവിരൽ മുന്നിലും മറ്റുവിരലുകൾ അതിനുപിന്നിലായും അകലെനിന്ന് അടുത്തേക്ക് ചുഴറ്റി കൊണ്ടുവരുന്ന ചലനം

***ഉദ്വേഷ്ടിതകരണം**
: ചൂണ്ടുവിരൽ മുന്നിലായി അടുത്തുനിന്നും അകലേക്കുകൊണ്ടുപോവുന്ന ചലനം

***വ്യാവർത്തികരണം**
: ചെറുവിരൽ മുൻപും മറ്റുവിരലുകൾ പിറകേയും ആയി  അടുത്തേക്ക് ചുഴറ്റുക

***പരിവർത്തിതകരണം**
: ചെറുവിരൽ മുന്നിലായി അകലേക്ക് ചുഴറ്റുക

## ചിത്രശാല
***അസം‌യുക്തഹസ്തങ്ങൾ**

ചിത്രം:Hasthamudra1.JPG|പതാക ഹസ്തം
ചിത്രം:Hasthamudra3.JPG|ത്രിപതാക ഹസ്തം
ചിത്രം:Hasthamudra4.JPG|കടകാമുഖഹസ്തം
ചിത്രം:Hasthamudra5.JPG|ചന്ദ്രകലാഹസ്തം
ചിത്രം:Hasthamudra6.JPG|സിംഹമുഖഹസ്തം
ചിത്രം:Hasthamudra7.JPG|താമ്രചൂഢഹസ്തം
ചിത്രം:Hasthamudra10.JPG|ചതുരഹസ്തം
ചിത്രം:Hasthamudra9.JPG|കർത്തരി മുഖഹസ്തം
ചിത്രം:Hasthamudra11.JPG|ഹംസാസ്യഹസ്തം
ചിത്രം:Hasthamudra12.JPG|സർപശീർഷഹസ്തം
ചിത്രം:Hasthamudra15.JPG|ഹംസപക്ഷഹസ്തം
ചിത്രം:Hasthamudra16.JPG|സുചീഹസ്തം
ചിത്രം:Hasthamudra17.JPG|പദ്മകോശഹസ്തം
ചിത്രം:Hasthamudra18.JPG|തൃശൂലഹസ്തം
ചിത്രം:Hasthamudra19.JPG|അലപദ്മഹസ്തം
File:Bharatanatyam Mudra (24).jpg

***സം‌യുക്തഹസ്തങ്ങൾ**

ചിത്രം:Hasthamudra8.JPG|അഞ്ജലിഹസ്തം
ചിത്രം:Hasthamudra13.JPG|കർക്കടഹസ്തം
ചിത്രം:Hasthamudra14.JPG|ശിവലിംഗഹസ്തം
ചിത്രം:Hasthamudra.JPG|സ്വസ്തികഹസ്തം
ചിത്രം:ഹസ്തമുദ്ര2.JPG|വരാഹഹസ്തം
ചിത്രം:ഹസ്തമുദ്ര3.JPG|ചക്രഹസ്തം


വർഗ്ഗം:ഇന്ത്യൻ നൃത്തം